رێگاي ئێوه خۆڕھه ڵاتي ناوين » مادەی 140 و رێکارەکان\n02 نیسان 2020\nمادەی 140 و رێکارەکان\nئه‌رشه‌د ساڵحی سه‌رۆکی به‌ره‌ی تورکمانی عێراق و په‌رله‌مانتاری شاری که‌رکووک له ئه‌نجوومه‌نی نوێنه‌رانی عێراق له‌باره‌ی ماده‌ی 140ی ده‌ستوورەوە دەڵێت: هه‌ندێک پرس هه‌ن له نێوان ئێمه و كورد كه نیشانه‌ی پرسیاریان له‌سه‌ره و یه‌كێک له‌و پرسانه‌ش مادده‌ی ١٤٠ی ده‌ستووره که یه‌كێكه له مادده‌كانی ده‌ستووری عێراقی به‌ڵام تا ئێستا هیچ چاره‌سه‌رێكی نه‌هێناوه بۆ كێشه‌كانی ناوچه جێناكۆكه‌كان یاخود كه‌ركووک. له‌بڕی ئه‌و مادده‌یه ڕێگه‌چاره‌ی دیكه‌مان هه‌یه بۆ ئه‌و ناوچانه. هه‌ر كاتێک شوێن و كاتی گونجاوی هات، ئه‌و پێشنیارانه ڕوون ده‌كه‌ینه‌وه و پێشكه‌شیان ده‌كه‌ین.\nساڵحی وتی: هه‌ندێک پرس هه‌ن له نێوان ئێمه و كورد كه نیشانه‌ی پرسیاریان له‌سه‌ره. یه‌كێک له‌و پرسانه‌ش مادده‌ی ١٤٠ی ده‌ستووره. مادده‌ی ١٤٠ یه‌كێكه له مادده‌كانی ده‌ستووری عێراقی به‌ڵام تا ئێستا هیچ چاره‌سه‌رێكی نه‌هێناوه بۆ كێشه‌كانی ناوچه جێناكۆكه‌كان یاخود كه‌رکووک. له‌بڕی ئه‌و مادده‌یه ڕێگه‌چاره‌ی دیكه‌مان هه‌یه بۆ ئه‌و ناوچانه و هه‌ر كاتێک شوێن و كاتی گونجاوی هات، ئه‌و پێشنیارانه ڕوون ده‌كه‌ینه‌وه و پێشكه‌شیان ده‌كه‌ین.\nسه‌رۆکی به‌ره‌ی تورکمانی عێراق ڕوونیشی کرده‌وه: عێراق له ٣ نه‌ته‌وه‌ی سه‌ره‌كی پێكدێت (عه‌ره‌ب، كورد، توركمان) ئه‌و ئه‌ندامانه‌ی كۆمسیۆنیش ده‌كرێت له نێوان ئه‌و ٣ نه‌ته‌وه‌یه دابه‌ش بكرێت. به‌م جۆره‌ش له به‌شی باشوور و ناوه‌ڕاستی عێراق عه‌ره‌ب، له كه‌ركوكه‌وه توركمان و له هه‌ولێر و سلێمانیشه‌وه كورد به‌شدار ده‌بێت. ڕه‌نگه له هه‌ولێر توركمانێک بێت و پێویسته هه‌موو كه‌سێک سوود له‌م پرسه ببینێت.\nئه‌رشه‌د ساڵحی له‌باره‌ی نه‌خشه‌ڕێگای به‌ره‌ی تورکمان بۆ چاره‌سه‌رکردنی کێشه‌کانی عێراق ڕاشی‌گه‌یاند: به‌ره‌ی توركمانی عێراقی له یه‌كه‌م رۆژی ده‌ستپێكردنی خۆپیشاندانه‌كانه‌وه یه‌ک نه‌خشه‌رێگای هه‌بووه و په‌یڕه‌وی كردووه. ئه‌و نه‌خشه‌ڕێگایه‌شمان له به‌رواری ٢ی تشرینی یه‌كه‌مدا بڵاو كرده‌وه. وه‌كوو به‌ره‌ی توركمانی عێراقی پاڵپشتیی ته‌واو و به‌رده‌واممان بۆ خۆپیشانده‌ره ئاشتیخوازه‌كان ڕاگه‌یاندووه و له‌گه‌ڵ ئه‌وه‌شدا یاسای هه‌ڵبژاردن و یاسای كۆمسیۆنی هه‌ڵبژاردن ده‌رچوو و ئێمه پاڵپشتیی ئه‌وه‌مان كردبوو. هه‌روه‌ها ده‌ستله‌كاركێشانه‌وه‌ی سه‌رۆكوه‌زیران، ده‌ستنیشان كردنی سه‌رۆكوه‌زیرانی نوێ له ماوه‌ی ٣٠-٤٥ ڕۆژدا، ئه‌نجامدانی هه‌ڵبژاردنی پێشوه‌خته و هه‌ڵوه‌شاندنه‌وه‌ی ئه‌نجومه‌نی نوێنه‌رانمان وه‌كوو نه‌خشه‌ڕێگا پێشكه‌ش كردبوو و ئه‌وه نه‌خشه‌ڕێگای ئێمه‌یه و له هه‌موو كۆبوونه‌وه‌كانیشدا به‌رگریمان له‌وه كردووه و له به‌رامبه‌ر نه‌ته‌وه‌کانی دیکه وه‌ک كورد، عه‌ره‌ب، سوننی و شیعه‌دا به‌رده‌وام ئه‌وه‌مان وتووه.\nبرچسب ها : ئەرشەد ساڵحی , ئێراق , کەرکووک , کورد , مادەی 140


Johannesʼ Åbenbaring 19 BPH - ئاشکراکردن 19 KSS\n4بیست و چوار پیرەکە و چوار بوونەوەرەکە کەوتنە سەر چۆک و کڕنۆشیان بۆ خودای دانیشتووی سەر تەختەکە برد، گوتیان:\n5دەنگێک لەلای تەختەکەوە هات، گوتی:\n9پێی گوتم: «بنووسە، خۆزگە دەخوازرێت بەوانەی بۆ خوانی زەماوەندی بەرخەکە بانگهێشت کراون!» هەروەها پێی گوتم: «ئەمانە وشە ڕاستەکانی خودان.»\n11پاشان ئاسمانم بە کراوەیی بینی، ئەسپێکی سپیم بینی و سوارەکەی بە «دڵسۆز» و «ڕاستگۆ» ناودەبردرا. بە دادپەروەری حوکم دەدات و دەجەنگێت. 12چاوەکانی وەک گڕی ئاگر وابوون و ژمارەیەکی زۆر تاجی بە سەرەوەبوو، ناوێکی نووسراوی هەیە، خۆی نەبێت کەس نایزانێت. 13کەوایەکی لە خوێن هەڵکێشراوی19:13 بڕوانە ئیشایا 63:3. لەبەربوو، ئەو ناوەی پێی بانگ دەکرێ «وشەی خودا»یە. 14لەشکرەکانی ئاسمان بە سواری ئەسپی سپی شوێنی دەکەوتن و کەتانی ناسکی سپی پاکیان لەبەردا بوو. 15لە دەمیەوە شمشێرێکی تیژ دەردەچوو، تاکو پێی لە نەتەوەکان بدات. [بە گۆچانێکی ئاسنین شوانەتییان دەکات.]19:15 بڕوانە زەبوورەکان 2:9. گوشەری شەرابی تووڕەیی هەڵچووی خودای هەرە بە توانا دەگوشێت. 16ناوێکی هەیە لەسەر کەوا و ڕانی نووسراوە:\n17فریشتەیەکی دیکەم بینی لەبەر خۆردا ڕاوەستابوو، بە دەنگێکی بەرز هاواری لە هەموو باڵندە فڕیوەکانی ناوەڕاستی ئاسمان کرد و گوتی: «وەرن کۆببنەوە، بۆ شێوی گەورە کە هی خودایە، 18تاکو گۆشتی پاشاکان و گۆشتی سوپاسالارەکان و گۆشتی بەهێزان، گۆشتی ئەسپەکان و سوارەکانیان، گۆشتی هەمووان، ئازاد و کۆیلە، گەورە و بچووک بخۆن.»\n19هەروەها دڕندەکە و پاشاکانی زەوی و لەشکرەکانیانم بینی کۆببوونەوە، تاکو لە دژی سوارەکە و سوپاکەی بجەنگن. 20دڕندەکە و پێغەمبەرە درۆزنەکەی یاوەری دەستگیر کران، ئەوەی نیشانەی لە پێناوی کرد و بەهۆیەوە ئەوانەی چەواشە کرد کە نیشانەی دڕندەکەیان وەرگرت و ئەوانەی کڕنۆشیان بۆ پەیکەرەکەی برد. هەردووکیان بە زیندوویی فڕێدرانە دەریاچەی ئاگر، کە بە گۆگرد داگیرساوە. 21پاشماوەکە بە شمشێری سوارەکە کوژران کە لە دەمیەوە دەردەچوو، هەموو باڵندەکان لە گۆشتەکانیان تێربوون.


RUWANGE |----------------| ڕوانگه: وەزاڕەتی کاروباری دەرەوەی ئەمریکا، زانیاریدانی ڕۆژانە بە چاپەمەنی، دووشەمە ٨ ، سێشەمە ٩ و پێنجشەمە ١١ ی ئووتی ٢٠١٦\nوەزاڕەتی کاروباری دەرەوەی ئەمریکا، زانیاریدانی ڕۆژانە بە چاپەمەنی، دووشەمە ٨ ، سێشەمە ٩ و پێنجشەمە ١١ ی ئووتی ٢٠١٦\nدووشەمە ٨-ی ئووتی ٢٠١٦\nبەڕێوەبەری ئیدارەی چاپەمەنی\nخانمی ترودٶ: فەرموو!\nپرسیار: سەرۆک کۆمار ئەردۆغان ، وەک تۆ دەزانی، بە دوای حەولی کودەتا دا شانی وەبەر ئاشتی نەتەوەیی تورک داوە لەگەڵ هەموو پارتییە سیاسییەکان جگە لە پارتیی دێمۆکڕاتیکی گەڵان نەبێ کە لایەنگری لە کورد دەکا، ئەو پارتییە بە شێوەیەکی زەق و بەرچاو لەو ئاشتییە نەتەوەییە وەلا نراوە. داخودا لەو بارەیەوە لێکدانەوەت چییە؟ ئایا پێت وایە ئەوە فکرێکی عاقڵانەیە؟\nخانمی ترودۆ: ئەمن بە هیچجور لە سەر ئەوە هیچ ناڵێم. ئەمن پێم وایە ئەوەی کە پرێزیدێنت ئەردۆغان دەیکا و بەردەوام دەبێ لە سەر ئاشتبوونەوە و بەردەوام دەبێ لە سەر دامەزراندنی دێمۆکڕاسی تورک ئەوانە ئەو خۆی دەبێ قسەی لە سەر بکا.\nپرسیار: ئایا بە ڕاستی پێت وایە ئەو ئاشتبوونەوە دا دەمەزرێنێ؟\nخانمی ترودۆ: ئەمن دەڵێم کە –\nپرسیار: دەزانی، لەوەتا کودەتا کراوە ، ٦٠٠٠٠ هەزار کەسیان گرتووە .\nخانمی ترودۆ: ئێمە لەوە ئاگادارین.\nپرسیار: ئایا ئەوە دەکرێ ئاشتبوونەوە بێ ؟\nخانمی ترودٶ: ئەوەی ئەمن دەیڵێم ئەوەیە ئێمە لە سەر ئەوە زۆرمان قسە کردووە. ئێمە باسی نیگەرانییەکانی خۆمان کردووە لە مەڕ تورکییە چ بە گشتی و چ بە شێوەی خسووسی، و ئەوەی کە ئەو لەگەڵ کام پارتی قسە دەکا و شێوەی ئەوە و لە کوێ و کەنگێ ئەوە شتێک نییە ئەمن بە هیچجۆر بە شێوەی تایبەتی قسەی لێوە بکەم.\nپرسیار: باشە، بەڵام پرسیار ئەوەیە ئەتۆ پێت واهەیە بەو جۆرە ئەو ئاشتبوونەوەیە دا دامەزرێنێ؟\nخانمی ترودۆ: ئەمن پێم وایە کە –\nپرسیار: چونکە زۆر کەس هەن لەو باوەڕە دان ئەردۆغان هەر کەسێکی کە پێی وابێ دژی حوکمەکەیەتی ڕاو دەنێ.\nخانمی ترودۆ: ئەمن پێم وایە کە – ئێمە هەین ؟ ئێمە ٢٠ ڕۆژ لەو ڕووداوە دوور کەوتووینەوە کە حەولێک بوو بۆ کودەتایەکی ناسەرکەوتوو. ئەمن پێم وایە ئەوە بە قووڵی – سەروبەندێکی گرینگ بوو بۆ تورکییە ، و ئەمن پێم وایە تورکییە هێشتا خەریکە لێکی دەداتەوە بزانێ چ بووە، ئێمە لە پشت تورکییەیەین لە کاتێکدا لەو بار و دۆخە دەکۆڵێتەوە، لە کاتێک دا بەردەوامن لە سەر ئەوەی بزانن چ ڕوویداوە، ئێمە دەنگی خۆمان بەرز کردووەتەوە سەبارەت بە – ئەوەی کە ئەوان ڕێز لە پێوەرە نێونەتەوەییەکان و مافی مرۆڤ لەناوخۆی تورکییە دا بگرن.\nپرسیار: بەڵام بەئاسایی ئەگەر کەمایەتییەک هەبێ ، چ ئێتنیکی یان دینی ، کە لە هێندێک ووڵات دا فەرق و جیاوازی لەگەڵ بکرێ، دەوڵەتە یەکگرتووەکانی ئەمریکا بە دروستی هێندێک دژایەتی نیشان دەدەا . سەبارەت بە وەزعی کوردەکان لە تورکییە، کە ئەوان لە دوور و نزیکەوە چ پێوەندییان بە کودەتاکەوە نییە – تەنانەت ئەردۆغانیش ئەوە ناڵێ – بەڵام لەگەڵ ئەوەشدا لەو ئاشتبوونە نەتەوەییەی کە ئەردۆغان شانی وەبەر داوە وەلا دەنرێن و فت دەکرێن . کە وا وێدەچێ ئەوە بەلای ئێوەوە چ موشکیلە و گرفتێک نەبێ؟\nخانمی ترودۆ: نا، ئەمن پێم وایە ئەوە گرفتێکە، هەر وەک گوتم ، پێویستە لەو بارەیەوە لە تورکییە پرسیار بکەی.\nسێشەمە ٩-ی ئووتی ٢٠١٦\nپرسیار: عێڕاق. حکوومەتی هەرێمی کوردستان داوای لە ووڵاتانی ئیتلافی دژی دەوڵەتی ئیسلامی عێڕاق و شام کردووە کە یارمەتی بدەن بۆ پێداویستییەکانی پزیشکی وبەتایبەتی چارەسەر کردنی پێشمەرگەی بریندار لە دەرەوەی ووڵات کاتێک کە پێویستی بە پێوەچارانی ئەوتۆ هەبێ کە لە هەرێمی کوردستان یان لە عێڕاق دەرفەتی ئەوە نەبێ. لیستێکی ڕەسمی هەیە لەمەڕ ئەو جۆرە پێشمەرگە بریندارانە. جا بۆیە پرسیارەکەم ئەوەیە داخودا وەزاڕەتی کاروباری دەرەوەی ئەمریکا هیچ بەرنامەیەکی هەیە یان هیچ نییەتی ئەوەی هەیە بەرنامەی ئەوتۆ دابمەزرێنێ کە یارمەتی بکا بەو جەنگاوەرە بریندارانە؟\nخانمی ترودۆ: ئێمە یارمەتییەکی گەورە دەکەین بە پێشمەرگە ، کە ئەوە زۆر لە ئامراز و کەلوپەلی پێویستی پزشکی دەگرێتەوە. لەگەڵ ئەوەشدا، ئەمن سەرنجت ڕادەکێشم ئێمە هیچ بەرنامەیەکمان نییە بۆ ڕاگوێستنی پێشمەرگەی بریندار بۆ دەرەوەی کوردستان. بە لە بەرچاو گرتنی ، ئەو یارمەتییەی ، کە لە ١١-ی ژووییەی ڕاگەیێندرا، ، بە پەسند و قەبووڵی تەواوی حکوومەتی عێڕاق، و لە یادداشتێکی لەیەک تێگەیشتن دا لە نێوان وەزیری بەرگری کارتر لەگەڵ حکوومەتی هەرێمی کوردستان ئێمزا کرا کە ئەوە ڕێگە خۆش دەکا بۆ بەکارهێنانی ٤١٥ میلیۆن دۆڵار. بۆ ووڵامدانەوەی پرسیارەکەی تۆ ، ئەو یارمەتییە ، یاریدەی کورتخایەنی کەلوپەلی پزشکی و هەر وەها خۆراک، گولە، مووچە، و یارمەتی دیکە وەبەر دەگرێ. ئەمن هەر وەها ئەوەشی لێ زیاد کەم هاوینی ڕابردوو، لە هاوئاهەنگی لەگەڵ شەریکەکان لە ئیتلاف و لەگەڵ حکوومەتی عێڕاق دا ، حکوومەتی هەرێمی کوردستان کەلوپەل و پێداویستیی وەرگرت بۆ یاریدەدانی پێشمەرگەی بریندار . لەوانە ١٥٠ ئامرازی گواستنەوە ، ئامبووڵانسیش دە ناویان دا.\nپرسیار: ببوورە، دراوەکە چەند بوو؟ خانمی ترودۆ: ٤١٥ میلیۆن\nپرسیار: ٤١٥ میلیۆن؟\nخانمی ترودۆ: لە ١١هەمی ژووییە.\nپرسیار: بە هاتنە گۆڕی هێرش بۆ سەر مووسڵ، ئایا ئێوە بیرتان لێ کردووەتەوە ئەو بەرنامەی یارمەتییە پەرە پێبدەن بۆ لەبەرچاوگرتنی جێ بە جێ کردنی پێداویستی بەو چارەسەرکردنانە –\nخانمی ترودۆ: ئەمن هیچ بەرنامەیەکی نوێ نییە ڕایبگەیێنم. هەروەک ئێمە پەیتا پەیتا و زۆر جار لەم سەکۆیەوە گوتوومانە ، ئێمە زۆر بە چاکی ئاگامان لە گرینگی پێشمەرگە لەو شەڕە دا هەیە ، و هەر وەها ئێمە زۆر باشیش لە گرینگی ئەو یارمەتییە تێ دەگەین کە هەلومەرجەکە پێی دەوێ.\nپێنجشەمە ١١-ی ئووتی ٢٠١٦\nبەڕێوەبەری، ئیدارەی چاپەمەنی\nوەزاڕەتی کارو باری دەرەوەی ئەمریکا\nپرسیار: باشە. دوێنێ ، لەو ڕاپۆرتەی وا لەمەڕ ئازادیی دینی بڵاوتان کردەوە، سەفیر ساپرستاین بار و دۆخی ڕۆژهەڵاتی ناوەڕاست بە تایبەتی بە خراپ دادەنێ ، کە ئەو قسەیە خۆی خۆی ئیسپات دەکا. هەرێمی کوردستان زۆربەی پەنابەران و ئەو کەسانەی لەبەر شەڕی داعش لەجێی خۆیان هەڵکەندراون دەحاوێنێتەوە ، و دەوڵەتە یەکگرتووەکانی ئەمرێکا ڕایگەیاندووە بەشێک لەو خەڵکەی کە لە لایەن هەرێمی کوردستانەوە دەحاوێندرێنەوە کەوتوونەتە بەر هێرشی جێنۆسایدانە لە لایەن داعشەوە دە ناو ئەوانەدا ئێزیدییەکان . جا بۆیە لەم پێوەندییە دا پرسیارەکەی من ئەوەیە : ئێوە ئەو یارمەتییەی هەرێمی کوردستان بۆ بەرەو ژووربردنی تولێرانس (دەربردن) تان پێ چۆنە و چۆنی دەنرخێنن؟ - مەبەستم تۆلێرانسی دینی یە – لە هەرێمەکە دا؟\nخانمی ترودۆ: باشە، سەبارەت بە تایبەتمەندییەکانی ئەوە ، ئەمن داوات لێ دەکەم بچییەوە سەر ڕاپۆرتی ئازادیی دینی لە ئاستی نێونەتەوەیی دا. با ئەوەش بڵێن کە دەوڵەتە یەکگرتووەکانی ئەمریکا زۆر لە نزیکەوە کار دەکا لەگەڵ حکوومەتی هەرێمی کوردستان بۆ ڕێگا خۆش کردن و پشتیوانی کردن لەوانەی کە لە لایەن داعشەوە لە زێد و شوێنی خۆیان هەڵکەندراون، بەڵام سەبارەت بە هەڵسەنگاندنی ڕوانگەی ئەوان لە مەڕ تۆلێرانس ، هەڵسەنگاندنی ڕوانگەی ئەوان لەمەڕ ئازادیی دینی ، ئەمن داوات لێ دەکەم بۆ ئەوەی بەوە بزانی تەماشای ڕاپۆرتەکە بکە. پرسیار: ئەمن لەو بارەیەوە لە ڕاپۆرتەکە دا هیچم نەدیت.\nخانمی ترودۆ: باشە.\nپرسیار: ( پێ دەکەنێ .) باشەی چی -\nخانمی ترودۆ: ئێ ، مەبەستم ئەوەیە – ئەمن – هەیە – دەتوانین چاوێک لە ڕاپۆرتەکە بکەین، بەڵام ئەمن لەوە زیاتر چم پێ نییە لەو بارەیەوە بیڵێم. پرسیار: باشە، ئەتۆ هەر ئێستا – پرسیار: دەکرێ لە داییرەی ئازادیی دینی داوا بکەی ووڵامێک بداتەوە بەو پرسیارە؟.\nخانمی ترودۆ : بە خۆشحالییەوە پرسیارەکەت حەواڵەی ئەوان دەکەم\nپرسیار: سپاست دەکەم\nپرسیار: یان هەر دەکرێ بڵێی " ئەمن ووڵامی پرسیارەکە نادەمەوە " .\nخانمی ترودۆ : سپاس\nپرسیار: داوای لێ مەکە تەماشای ڕاپۆرتێک بکا کە باسی ئەوە ناکا.\nخانمی ترودۆ: باشە، ڕاستت بوێ، ئەمن نەمدەزانی لە ڕپۆرتەکە دا باس نەکراوە. سپاس بۆ تێبینییەکەت.\nPosted by Ruwange --- ڕوانگه at 12:07 PM


چ گرێدانا داگیركرنا باشوور ب سالا 2023 ێ ڤە ھەیە – Sibehî سبەھی\nBergeh Kurdistan On 25/04/2021 / نڤیسار\nئه‌ڤ چه‌ند ڕۆژن ده‌وله‌تا ترک دیسا پارتیا كاركەرێن كوردستانێ (پەکەکە) دکه بەھانە و ئێریشی خاکا باشوورێ کوردستانێ دکه و گاڤ ب گاڤ نێزیکی دهۆکێ دبه. ژ به‌ر كو پەكەكە وه‌ک ڕێخستنه‌ک تەرۆریستی هاتیه په‌ژراندن، ده‌وله‌تا ترک مافێ خوه یێ حقووقا ناڤنه‌ته‌وی ب کار تینه و ژ به‌ر ڤێ یه‌کێ ژی چو که‌س ده‌نگێ خوه ژێ ڕا ناکه. هه‌بوونا پەكەكێ ل باشوور و ڕۆژاڤا ماف، مه‌فه‌ر و فه‌رسه‌ندێ دده ده‌وله‌تا ترک کو ئێریشی باشوور و ڕۆژاڤا بکه، خاکێ كوردستانێ داگیر بکه، تێ دا ئاسێ بمینه و ژ وان ده‌ران ده‌رنه‌که‌ڤه. ئارمانجا ” میساقا میلی ” و به‌رفره‌هکرنا خاکا ئۆسمانی ژ خوه هه‌م ئارمانجا ده‌وله‌تا ترکه، هه‌م ژی ئارمانجا پەكەكێ ب خوه یه.\nوه‌ک تێ زانین، حوکمێ په‌یمانا لۆزانێ د 2023ێ دا خه‌لاس دبه. حوکمێن کو کوردستان 100 سالن پارچه کربوون ژ هۆلێ ڕادبن. پشتی ڕابوونا حوکمێن په‌یمانا لۆزانێ، وێ ل ڕۆژهلاتا ناڤین دا و ب تایبه‌تی ژی ل سه‌ر خاکا کوردستانێ په‌یمان و حوکمێن نوو بێن سازکرن و هه‌ول تێ دان کو ڕۆژهلاتا ناڤین ب نه‌خشه‌یه‌ک نوو بێ خه‌ملاندن کو کوردستان ژی د ناڤ وێ نه‌خشه‌یێ دا هه‌به. هه‌لبه‌ت ئه‌ڤ یه‌ک گرێدایی یه‌کێتییا کوردان و گرێدایی داخوازێن کوردا یه. هه‌گه‌ر کورد هشمه‌ند بن و به‌رژه‌وه‌ندییێن خوه یێن پارتیتییێ نه‌کن ئاسته‌نگ، هه‌گه‌ر ل سه‌ر هنده‌ک خالێن بنگه‌هین تفاقا خوه چێکن و د داخوازێن خوه دا زه‌لال بن، وێ ب ئالیکارییا هێزێن هه‌ڤپه‌یمان و ده‌وله‌تێن وه‌ک ئه‌مریکا و فرانسایێ کاربن تشته‌کی بده‌ستخن. هه‌گه‌ر دیسا به‌رژه‌وه‌ندییێن خوه یێن پارتیتییێ ل پێشییا به‌رژه‌وه‌ندچییێن کوردستانێ بکن ئاسته‌نگ، وێ ده‌وله‌تێن مه‌زن ژی ل گۆر وێ یه‌کێ هه‌سابێ خوه بکن، وێ هێڤییێن خوه ژ کوردان و کوردستانێ قوت بکن و ل گۆر بەرژەوەندیێن خوە بگەرن.\nسه‌ده‌مه‌ک ژ سه‌ده‌مێن هه‌ری مه‌زن یا ئێریشێن ده‌وله‌تا ترک ئه‌ڤ یه‌که، ئه‌ڤ ترسه. ئانگۆ، ترسا ڕابوونا حوکمێن په‌یمانا لۆزانێ و 2023ێ یه. ده‌وله‌تا ترک و حکوومه‌تا وێ ژ زوو دا حه‌سابێ خوه و ئاماده‌کارییێن خوه ژ بۆ سالا 2023 ێ دکه. نه ته‌نێ ئه‌و، پەكەكە ژی ژ ڕۆژا ڕۆژ دا ژ بۆ 2023ێ ل باشوور و ڕۆژاڤا هاتیه بجھ کرن و خزمه‌تا هه‌مان ئارمانج و ترسێ دکه. سه‌ده‌ما کو پەكەكە پارادیگمایا ئەنتی ” نه‌ته‌و-ده‌وله‌تبوونێ “، ئه‌م ” کورد ده‌وله‌تێ ناخوازن”،” براتی و هه‌ڤژیانا گه‌لان و ده‌مۆکراتیک جوومهوورییه‌ت “ دا پێش 2023 و ڕابوونا حوکمێن په‌یمانا لۆزانێ یه. د ڤر دا پەكەكە و ده‌وله‌ت ژ بۆ یه‌ک ئارمانجێ تێدکۆشن و ئه‌و ژی ئه‌ڤه کو کورد نکاربن پشتی 2023ێ ببن خوه‌دییێ ستاتویه‌ک نه‌ته‌وی. سه‌ده‌ما کو پەكەكە ناهێله پەیەدە و ئەنەكەسە ل هه‌ڤ بێن و تفاقه‌ک نه‌ته‌وی چێکن ژی دیسا ئه‌ڤ یه.\nبێگومان، ده‌وله‌تێن وه‌ک ئه‌مریکا و فرانسا ژی حه‌سابێن پشتی 2023ێ دکن و دخوازن ڕۆژهلاتا ناڤین ل گۆر به‌رژه‌وه‌ندییێن خوه بنه‌قشینن. ژ به‌ر کو د ڕۆژهلاتا ناڤین دا ته‌نێ کوردان نێزیکی خوه و وه‌ک دۆستێن خوه دبینن، حه‌سابێ خوه ل سه‌ر وان دکن و دخوازن وان نێزیکی هه‌ڤ بکن، تفاقه‌کێ د ناڤبه‌را وان دا چێکن.\nسه‌ده‌ما کو سەرۆكێ فرانسایێ ماكرۆن، سه‌رۆکێ کوردستانێ نێچیرڤان بارزانی ڤه‌خوه‌ند پاریسێ ژی ئه‌ڤ یه‌که یە. ئهم‌ریکا و فرانسا دخوازن ب ناڤگینی و قاسدییا نێچیرڤان بارزانی تفاقا پەیەد و ئەنەكەسێ چێکن دا کو کاربن پشتی 2023ێ ستاتویه‌کێ ژ کوردان ڕا دامه‌زرینن و هه‌تتا باشوور و ڕۆژاڤا بکن یه‌ک.\nهه‌لبه‌ت ده‌وله‌تا ترک ڤێ یه‌کێ دبینه و دزانه. ژ به‌ر ڤێ، پشتی چوونا نێچیرڤان بارزانی گرانییا خوه زێده‌تر دا ئێریشێن سه‌ر باشوور دا کو به‌ری تێکچوونا په‌یمانا لۆزانێ به‌شه‌ک ژ خاکا باشوور و ڕۆژاڤا داگیر بکه و خه‌ونا خوه یا “میساقی میلی” پێک بینه. ده‌وله‌تا ترک ب سه‌ر دکه‌ڤه یان سەر ناکه‌ڤه تشته‌کی دنه. لێ وێ خاکا کو داگیر کریه ل دژی ئه‌مریکا و فرانسایێ ژ خوه ڕه وه‌ک “كارت” ب کار بینه و هه‌ول بده ژ وان ڕا ببه شریک.\nگه‌له‌ک ژ مه حکوومه‌تا باشوور ڕه‌خنه دکن و دبێژن “چما ده‌نگێ خوه ل دژی ده‌وله‌تا ترک ناکن”. بێگومان، “هه‌چیێ نه ل شه‌ره شێره” و “که‌س ب خوێیا گرارا که‌سی نزانه”. هه‌ر چقاسی حکوومه‌تا باشوور د بریارێن ناڤخوه‌یی دا سه‌ربخوه به ژی، د سیاسه‌تا ده‌رڤه دا گرێدایی حکوومه‌تا به‌غدایێ یه و مافێ وێ یێ بریاردایینا سیاسه‌تا ده‌رڤه نینه. د بریارێن ناڤخوه‌یی دا ئازاده، لێ د بریارێن ده‌رڤه‌یی دا ئێخسیرێ به‌غدایێ یه. ئه‌ڤ یه‌ک حکوومه‌تا کوردستانێ که‌ڕ و لال و کۆر دکه و ده‌ست و لنگێن وێ گرێ دده. ل دژده‌رکه‌تنا ئێریشێن ده‌وله‌تا ترک مافێ به‌غدایێ یه و به‌غدا ژی ل گۆر یاسایێن ناڤنه‌ته‌وی ڤی مافی ژ ده‌وله‌تا ترک ڕا ڕه‌وا دبینه.\nب کورت و کورمانجی؛ ده‌وله‌تا ترک و پەكەكە شه‌ره‌کی ب شێور و مشێور دکن. ئێریشێن ده‌وله‌تا ترک و داگیرکرنا به‌شه‌ک ژ خاکا باشوور و ڕۆژاڤا، پارچه‌یه‌ک ژ حه‌سابێ 2023ێ یە، تێکچوونا په‌یمانا لۆزانێ و خه‌ونا به‌رفره‌هکرنا میساقی میڵی یه. هه‌گه‌ر ئه‌مریکا و فرانسا ڕێ ل به‌ر ده‌ک و دۆلابێن پەكەكێ نه‌گرن و پەیەدێ و ئەنەكەسێ ل هه‌ڤ نه‌ینن، نه ل ڕۆژاڤا ستاتویه‌ک نه‌ته‌وی چێدبه، نه باشوور و ڕۆژاڤا دبن یه‌ک، و نه ژی د نه‌خشه‌یا پشتی 2023ێ دا جهێ خوه دگرن. تفاق و یه‌کێتییا کوردان هه‌م ل خێرا کوردانه، هه‌م ل خێرا ده‌وله‌تێن ڕۆژاڤا دا یە. پارچه‌بوون و بێتفاقی وێ مرنا کوردان و داگیرکرنا کوردستانێ بدۆمینه و وێ ببه سه‌ده‌ما لۆزانێن نوو.


Home›وەرزش›جیهانی›سێ یاریزان ماڵئاوایی لە ریاڵ مەدرید دەکات\nیانەی ریاڵ مەدریدی ئیسپانی دەیەوێت پێش ئامادەکارییەکانی بۆ وەرزی نوێ، دەستبەرداری چەند یاریزانێکی ببێت و لە یەکەم هەنگاویدا دەستبەرداری سێ یاریزانی دەبێت.\nرۆژنامەی مارکا لە ژمارەی ئەمڕۆ شەممەیدا بڵاویکردووەتەوە، سێ یاریزان لە چەند رۆژی داهاتوو ماڵئاوایی لە یانەی شاهانە دەکەن، یاریزانەکانیش بریتین لە جەیمس رۆدریگێز، براهیم دیاز و ئۆسکار ردۆریگێز.\nبە پێی زانیارییەکانی مارکا، جەیمس ردۆریگێز پەیوەندی بە یانەی ئێڤەرتۆنی ئینگلیزیی دەکات و جارێکی تر لە ژێر دەستی کارلۆ ئەنچلۆتی یاری دەکاتەوە،گرێبەستی ئەم یاریزانە نزیکە لە کۆتایی و چەند وردەکارییەکانی بچووکی ماوە.\nدوای ئەویش براهیم دیاز پەیوەندی بە یانەی ئەیسی میلان دەکات بە گرێبەستێکی خواستن بۆ یەک وەرز بە بێ بژاردەی کڕین.\nئۆسکار رۆدریگێزیش دەچێتە یانەی سڤییا و یانەی شاهانە 16 ملیۆن یۆرۆی لە فرۆشتنی ئەم یاریزانە دەستدەکەوێت.\nپێشبینی دەکرێت ریاڵ مەدرید ئامادەکارییەکانی بۆ وەرزی نوێ بە 32 یاریزان دەستپێبکاتەوە، بەڵام یانەکە دەیەوێت ئەو رێژەیە کەمبکاتەوە و چەند یاریزانێک بە یەکجاری بفرۆشێت و چەند یاریزانێکیش بە خواستن بە یانەکانی تر بدات.\nجارێکی دیکە دادگایکردنی گیراوانی بادینان دواخرا


پێشبینی بورجەکان بۆ ئەمڕۆ 17ی تەمموز لە خەندان لایفەوە بخوێنەرەوە.\nبەکاربردنی تواناکانت و هەوڵدانێکی باش وادەکات گۆڕانکاری روبدات لە کارەکانت، ئارەزودەکەیت زیاتر لە دۆست و ئازیزانت نزیکبیتەوە و پەیوەندیە کۆمەڵایەتییەکان پەرەپێبدەیت، بایەخ بە تەندروستیت بدە، بەتایبەت لە هەڵبژاردنی خواردندا.\nبە قۆناغێکی گونجاودا تێپەڕدەبیت و ئەم ماوەیە هیچ کێشەیەک نییە، دەتوانیت کەشێکی خێزانی خۆش تەرخانبکەیت و هەموان کۆبکەیتەوە، واز لە خواردن بهێنە لەکاتی سەیرکردنی تەلەفیزیۆن و ئامێرە تەکنەلۆژیاکان.\nرێککەوتن و تێگەیشتن لەنێوان هاوپیشەکانت، هەنگاوێکی باشە بۆ ئەوەی وەک گروپێک کاربکەیت، رەنگە هەندێک گرفتی خێزانی سەرقاڵبکات، لەدوای ماندبونی زۆر باشترە بایەخ بە خەوێکی باش بدەیت.\nهەموو کارێک دەکەیت لەپێناو کۆتایهێنانی کێشەکانت و هەنگاونانی زیاتر و بەرەوپێشچون، لایەنی سۆزدایت جێگیرە، بەڵام ئەمە مانای ئەوەنییە پەیوەندیت لەگەڵ خۆشەویستەکەت زۆرباش بێت، گرنگە رۆژانە بایەخ بە خواردنەوەی ئاو بدەیت.\nروداوەکان پێچەوانەی پێشبینیەکانتە، بەڵام گرنگە بایەخ بە کارەکەت بدەیت، لایەنی دەرون و میزاجی کاریگەری سەرەکی لەسەر پەیوەندی سۆزداری هەیە، هەربۆیە پێویستە ئاگاداری رەفتارەکانت بیت، ئەگەر یەکێک لە هاوڕێکانت ناساغە گرنگە بایەخی پێبدەیت.\nکێبڕکێ هەیە لە کارەکەت و لەروی ماددیەوە باش دەبیت، لایەنی سۆزداریت جێگیرە و هەوڵبدە هەمیشە گفتوگۆ بە ئارامی بکە، ئاگاداری تەندروستیت بە.\nرێکخستن و بەڕێوەبردنی کارەکانت بەشێوەیەکی باش یارمەتیدەرە بۆ ئەوەی بەرەوپێش بچیت، لە قۆناغی داهاتودا رەنگە هەندێک کێشە لەنێوان خۆت و خۆشەویستەکەت روبدات، راهێنانی وەرزشی بکە لەپێناو تەندروستیەکی باشتر.\nهەمیشە هەوڵبدە بەدوای زانیاری نوێدا بگەڕێ بۆ ئەوەی بەرەوپێش بچیت، بەڵام ئاگاداری کارە تەقلیدیەکان بە، رەنگە هەست بە بێزاری بکەیت لەلایەنی سۆزدارییەوە، بەهۆی رۆتینی رۆژانەوە، گرنگە ژەمە خۆراکیەکانت رێکبخەیتەوە.\nهەست بە ئارامی دەکەیت و پەیوەندیت لەگەڵ هاوپیشەکانت گونجاو دەبێت، سەرەرای بونی پەستانێکی زۆر، رابردو لەیادبکە و لاپەرەیەکی نوێ لەلایەنی سۆزدارییەوە هەڵبدەرەوە، گرنگە خواردنی تەندروست بخۆیت، دوربکەوەرەوە لە خواردنە خێراکان.\nپێش ئەنجامدانی پرۆژەیەکی نوێ هەوڵبدە روبەروی کێشەکان ببەرەوە و چارەسەری بکە، کاتێکی گونجاوە بۆ ئەوەی پەیوەندی سۆزداریت دروستبکەیت و راستگۆیانە بدوێیت، رەنگە لە رۆژانی داهاتو زۆر ماندوبیت.\nپەیوەندیت لەگەڵ هاوپیشەکانت باش دەبێت و بەرپرسەکانت زیاتر رازیدەبن لە کارەکانت، بە هەوڵ و تواناکانی خۆت لایەنی سۆزداریت باشتر دەبێت و هەست بە ئاسودەیی دەکەیت، ئارەزووی خواردنت زیاددەبێت، ئەمەش کاریگەری لەسەر کێش هەیە.\nهەوڵبدە ئەرکەکانت بۆ رۆژێکی دیکە دوامەخە، لەلایەنی سۆزدارییەوە ئاسودە دەبیت و چاوەڕوانی داهاتوویەکی خۆش بکە. تەندروستیت باش دەبێت سەرەڕای ماندوبونی زۆر.\nئه‌م بابه‌ته 57614 جار خوێنراوه‌ته‌وه


هێرشی سەربازی ڕوسیا بۆ سەر ئۆکرانیا - ماڵپەڕی ئەڵتەرناتیڤی شورایی\nهێرشی سەربازی ڕوسیا بۆ سەر ئۆکرانیا\nOn شوبات 28, 2022\nهێرشی سەربازی ڕوسیا بۆ سەر ئۆکرانیا روداوێکی سەیر و چاوەڕوانکراو نیە. بەشێکە لە روداوەکانی دنیای دەورانی کۆتایی هاتنی یەك جەمسەری و شكڵگرتنی دنیای فرە جەمسەری ئیمپریالیستی.\nلە ماوەی ٣٠ ساڵی ڕابردوودا ئەمریکا چەندین هێرشی سەربازی کردو چەند ووڵاتی داگیر کرد بەو ئامانجەی کە سەرکردایەتی خۆی بۆ جیهانی یەک جەمسەری درێژە پێبدات.\nهێرشەکانی بەناوی دژایەتی دیکتاتۆرەکان و تیرۆریزم و پاراستنی یاسا نێودەولەتیەکان و هێنانی دیموکراسی بۆ سەر ئەو ووڵاتانە بەڕێوە دەبرد.\nگومان لەوەدا نیە کە ئێستا هەموو کەسێك دەزانێ ئاکامی ئەو کارانەی ئەمریکا بێجگە لە کارەسات هیچی دیکەی بۆ دنیاو بۆ ئەو ووڵاتانەو خەڵکەکانی نەهێناوە.\nلەم ماوەیەدا هەرچی زیاتر ئەوروپا لەژێر سەرکردایەتی ئەمریکادا یان هاتونەتە دەرەوە یان مەیلی هاتنەدەرەوە بەشێوەیەکی فراوان نیشان داوە.\nنە بلۆکیكی سیاسی- ئایدیۆلۆجی و ئابوری بەناوی رۆژاواوە ماوەو نە شتێكیش بەناوی(ناتۆ)وە لەڕووی کرداریەوە ماوەتەوە.\nلەو لاشەوە ڕوسیا وەکو وڵاتێکی ئیمپریالیستی و خاوەن پێگەیەکی سیاسی- سەربازی لە ئاستی جیهاندا کە بەرە بەرە لەژێر باری داڕمانی ئابوری دوای روخانی بلۆکی رۆژهەڵاتدا پشتی ڕاست کردۆتەوە، لەپاڵ سەرهەڵدانی ئابوری وڵاتی چین کە پێگەیەکی گەورەی لە نەخشەی ئابوری جیهاندا داگیرکردوەو بووەتە ڕکابەری ئەمریکا لەڕووی ئابوریەوە کە تا ئێستاش گەورەترین ئابوری دنیا پێك دەهێنێ، پێکەوە دەیانەوێ نەخشی کاریگەریان هەبێت لە داڕشتنەوەی نەخشەی ئابوری- سیاسی- سەربازی جیهاندا و وەکو دوو جەمسەری بەهێزی ئابوری سەربازی ئیمپریالیستی لە دنیای فرەجەمسەری داهاتوودا پێگەو جێگەی خۆیان قایم بکەن.\nئەم هێرشەی ڕوسیا بۆسەر ئۆکرانیا پەیامێکە لە بنەڕەتدا بە ئەمریکا تا تێی بگەیەنێت کە ئیتر سەردەمی سەرکردایەتی ئەمریکا بۆ جیهانی سەرمایەداری کۆتایی هاتوە.\nئەو سەردەمە کۆتایی هاتوە تا ئەمریکا بە ئارەزووی خۆی و بەپێی بەرژەوەندیە سیاسی- ئابوریەکانی خۆی دەستێوەردانی سەربازی لەهەر شوێنێك ویستی، بکات.\nپەیامێکە تا پێی بڵێ سەردەمی پەیمانی ناتۆ بەسەرچوەو ناتۆ ئەو هێزو بلۆکە سەربازیە نەماوە کە بتوانێ بەر بە پێشڕەویەکانی ڕوسیا بگرێت.\nهەروەکو ئاگادارکردنەوەیەکە بۆ ووڵاتانی ئەوروپا کە چیتر ناتوانن لەپاڵ ئەمریکادا بەرگری لە بەرژەوەندیە ئابوری و سیاسیەکانی خۆیان بکەن و بەناچاری دەبێ پێگەو دەوری نوێی ڕوسیا لە ئاستی دنیاو لە ئاستی ئەوروپادا قبوڵ بکەن و مامەڵەی لەگەڵدا بکەن.\nخەڵکی ئۆکرانیا لەم کێشمەکێشەدا بوونەتە قوربانی سیاسەتی ملهوڕانەو بەرژەوەندخوازانەی هێزە ئیمپریالیستیەکان.\nبیانوەکانی ڕوسیا بۆ بەرگریکردن لە سەربەخۆیی خەڵکی دوو ناوچەی دۆنیتسك و لۆگانیسك بەهەمان ڕادەی بیانوەکانی ئەمریکا دەربارەی بوونی چەکی کۆمەڵکوژ بۆ لێدانی سەدام واقعیە.\nڕوسیا دەیەوێ لمۆزی ناتۆ بشکێنێ و لە سەر سنورەکانی خۆی دوور بخاتەوە. ئەگەر سەردەمێك ئەو هێزەی نەبوو وە ناچاربوو لەرێگای دیپلۆماسیەتەوە لەگەڵ ئەمریکاو ئەوروپادا بەر بە کشانی ناتۆ بۆ سەر سنورەکانی بگرێت، ئێستا بە زەبری هێز ئەو کارە دەکات. ئەم شەڕە شەڕی دەوڵەت و هێزە ئیمپریالیستیەکانەو هیچ ڕەواییەکی تێدا نیە.\nبیانوەکانی ڕوسیا بۆ هێرشکردنە سەر ئۆکرانیا و داگیرکردنی ئەو وڵاتە پووچن. دەبێ دەستبەجێ هێرشی سەربازی بۆ سەر ئۆکرانیا لەلایەن ڕوسیاوە کۆتایی بێت.\nدەبێ خەڵکی ئۆکرانیا و ناوچەکە لە کارەسات و شەڕ و ماڵوێرانی دووربخرێنەوە. خەڵکی ئازادیخوازی جیهان دەبێ روبەروی ئەم ملهوڕی و میلیتاریزمەکردنەی دنیا بوەستنەوە.\nبەرەی خەڵکی ئازادیخواز بێگومان جیاوازە لەبەرەی ئەمریکاو دەوڵەتانی رۆژاوا کە فرمێسکی تیمساحی بۆ خەڵکی ئۆکرانیا دەڕێژن و دەیانەوێ خۆیان بکەنە بەرگیکاری ئەو خەڵکە. ئەوانیش بەشێكن لەو تارماییە ڕەشەی کە تا جیهانی بەرەو ئەم بارودۆخە کێشکردوەو ئایندەکەشی تاریكتر دەکات.


دووەم پوختەی مێژوو 2 – Kurdi Sorani Standard (KSS) | Biblica\nدووەم پوختەی مێژوو 2 – Kurdi Sorani Standard (KSS)\nدووەم پوختەی مێژوو 2:1-18\n1سلێمان فەرمانی دا بە بنیادنانی پەرستگایەک بۆ ناوی یەزدان و کۆشکێکیش بۆ پاشایەتییەکەی. 2بێگاری بە حەفتا هەزار پیاوی کۆڵکێش و هەشتا هەزار نەقاڕ کرد لە چیا، هەروەها بە سێ هەزار و شەش سەد کەس کە وەک سەرکاری ئەوان داینا.\n3سلێمان ناردی بۆ لای حیرامی پاشای سور و گوتی:\n«وەک ئەوەم لەگەڵ بکە کە لەگەڵ داودی باوکم کردت، بەوەی کە داری ئورزت بۆ نارد تاکو کۆشکێک بۆ خۆی بنیاد بنێت و تێیدا نیشتەجێ بێت. 4ئێستا من پەرستگایەک بۆ ناوی یەزدانی پەروەردگارم بنیاد دەنێم، تاکو بۆی تەرخان بکەم بۆ سووتاندنی بخووری بۆنخۆش لەبەردەمی و بۆ نانی تەرخانکراوی بەردەوام و قوربانی سووتاندن لە بەیانییان و ئێواران، لە شەممە و سەرەمانگ و جەژنەکانی یەزدانی پەروەردگارمان، ئەمە هەتاهەتایە لەسەر ئیسرائیل دەبێت.\n5«ئەو پەرستگایەش کە من بنیادی دەنێم گەورەیە، چونکە خودامان لە هەموو خوداوەندەکان گەورەترە. 6بەڵام کێ دەتوانێت پەرستگایەکی بۆ بنیاد بنێت، چونکە ئاسمان و ئاسمانی ئاسمانەکان جێی ئەویان تێدا نابێتەوە! ئیتر من کێم هەتا پەرستگایەکی بۆ بنیاد بنێم، ئەگەر تەنها بۆ سووتاندنی قوربانی نەبێت لەبەردەمیدا؟\n7«ئێستاش پیاوێکم بۆ بنێرە دانا بێت لە کاری زێڕ و زیو و بڕۆنز و ئاسن و ڕیسی ئەرخەوانی و سووری تۆخ و مۆر، کارامە بێت لە پیشەی هەڵکۆڵین، هەتا لەگەڵ پیاوە داناکانی لای خۆم بێت لە یەهودا و ئۆرشەلیم، ئەوانەی داودی باوکم ئامادەی کردن.\n8«لە لوبنانەوە داری ئورز و سنەوبەر و ئەلگومم2:8 ئەلگوم جۆرە دارێکی بەهێزە لە لوبنان دەڕوێت، ڕەنگی سوور و بۆنخۆشە. بۆ بنێرە، چونکە دەزانم کە خزمەتکارەکانت لە بڕینی داری لوبناندا کارامەن. خزمەتکارەکانم ئامادەن لەگەڵ خزمەتکارەکانت کار بکەن 9بۆ ئەوەی دارێکی زۆرم بۆ ئامادە بکەن، چونکە دەبێت ئەو پەرستگایەی بنیادی دەنێم گەورە و سەرسوڕهێنەر بێت. 10ئەو خزمەتکارانەت کە دارەکان دەبڕنەوە، بیست هەزار کۆر2:10 بیست هەزار کۆر: نزیکەی 2003 تەن گەنم. گەنم و بیست هەزار کۆر جۆ2:10 بیست هەزار کۆر: نزیکەی 7002 تەن جۆ. و بیست هەزار بەت2:10 بیست هەزار بەت: نزیکەی 440 هەزار لیتر. شەراب و بیست هەزار بەت زەیتیان دەدەمێ.»\n11حیرامی پاشای سوریش لە نووسراوێکدا کە بۆ سلێمان ناردی نووسیبووی:\n12هەروەها حیرام گوتی:\n13«ئێستا من پیاوێکی دانا و شارەزا و تێگەیشتووت بۆ دەنێرم بە ناوی حورام‌ئابی2:13 ئابی بە واتای (سەرکاری من) دێت.، 14کوڕی ژنێکە لە نەوەی دان و باوکیشی خەڵکی شاری سورە. شارەزایە لە کاری زێڕ و زیو، بڕۆنز و ئاسن، بەرد و دار، ڕیسی ئەرخەوانی و مۆر و سووری تۆخ، لەگەڵ کەتانی ناسک، هەروەها هەڵکۆڵینی هەموو جۆرە نەخشێک و داهێنانی هەموو داهێنانێک کە پێی بسپێردرێت، با لەگەڵ پیاوە داناکانت و لەگەڵ پیاوە داناکانی گەورەم داودی باوکت بێت.\n15«ئێستاش ئەو گەنم و جۆ و زەیتی زەیتوون و شەرابەی کە گەورەم باسی کردوون با بۆ خزمەتکارەکانی بنێرێت و 16ئێمەش لە لوبنانەوە بەپێی پێویستیت دارت بۆ دەبڕین و دەیکەینە کەڵەک و دەیدەین بە دەم دەریاوە بۆ یافا و تۆش بۆ ئۆرشەلیم سەری بخە.»\n17سلێمان پاش ئەو سەرژمێرییەی کە داودی باوکی ئەنجامی دا، هەموو پیاوە بیانییەکانی ناو خاکی ئیسرائیلی سەرژمێری کرد، ژمارەیان سەد و پەنجا و سێ هەزار و شەش سەد پیاو بوون. 18حەفتا هەزاریانی کردە کۆڵکێش و هەشتا هەزاریشی لە چیادا کردە نەقاڕ و سێ هەزار و شەش سەدەکەی دیکەشی کردە سەرکار بۆ ئەوەی کار بە گەل بکەن.


باهۆز ئارداڵ: ئەکەپە بۆ ئەوەی خەباتی گەلی کورد سەرنەکەوێت شەڕی دەروونی دەکات - ریگا کوردستان\nرێگا کۆردستان – بەشی بین الملل\nفەرماندەیەکی پارتی کرێکارانی کوردستان کە لەلایەن تورکیاوە هەواڵی کوژرانی بڵاوکرایەوە رایگەیاند تورکیا شەڕی دەروونی لەگەڵ گەلی کورد دەکات.\nباهۆز ئارداڵ فەرماندەی سەربازی پەکەکە بە رادیۆی دەنگی کوردستانی رایگەیاندوە” دەبێت گەلەکەمان هۆشیاربێت و باوەڕ بە درۆکانی دەوڵەتی تورک نەکات، دەوڵەتی تورک زیاتر لە ۳۵ ساڵە سیاسەتی نکۆڵی کردن و قڕکردن بەرامبەر گەلی ئێمە بەکار دەهێنێت”.\nئارداڵ وتیشی”ئێمە نەمانخواست وەڵامی درۆکانی ئەردۆغان و ئاکەپە بدەینەوە، چوونکە گەلەکەمان هۆشیارەو لە سیاسەتە چەپەڵەکان و ئامانجەکانیان تێگەیشتووە”.\nفەرماندەکەی پەکەکە جەختیکردەوە کە دەوڵەتی تورک لە پروپاگەندەو شەڕی تایبەتدا سەرناکەوێت‌و بۆ ئەوەی خەباتی گەلی کورد سەرنەکەوێت ئێستا بەردەوامی بەشەڕی دەروونی دەدات، دەیانەوێت گەلی کورد بە شەڕی دەرونیەوە سەرقاڵبکەن.\nفەرماندەکەی پێشمەرگە جەختیکردەوە کە ئەوان لەشەڕدان و هەمیشە چاوەڕوانی شەهادەتن، دوپاتیشی دەکاتەوە کە ئەو هیچی لە هەڤاڵەکانی تری زیاتر نییە.\nئەو فەرماندەیەی پەکەکە لەچەند رۆژی رابردوودا حکومەتی تورکیا هەواڵی کوژرانی لە هەڵەمەتێکیدا لە رۆژئاوای کوردستان راگەیاند.\nلەماوەی چەند ساڵی رابردوودا تورکیا چەندین جار هەوڵی تیرۆرکردنی باهۆز ئارداڵی داوە بەڵام لە هەوڵەکانی شکستی هێناوە.\nئارداڵ دەشڵێت”هەرکاتێک شۆڕشی ڕۆژئاوای کوردستان هەنگاوێک بەرەو پیشەوە دەنێت، ترسی ئاکەپە و دەوڵەتی تورک زیاتر دەبێت، هەرکاتێک باسی بازرگانی و پەیوەندییەکانی دەوڵەتی تورک و چەتەکانی داعش دەکرێت، ئاکەپە بۆئەوەی لەڕۆژەڤ دەریکات و پەردەپۆشی بکات درێژە بە پلانە چەپەڵەکانی خۆی دەدات “.\nئارداڵ دەشڵێت:”دەولەتی تورک کۆمەڵکوژی لە باکوری کوردستان ئەنجام داوەو نایەوێت باجەکەشی بدات، لای ئێمە کۆمەڵکوژکردنی گەلەکەمان لە باکور لەلایەن ئاکەپە و دەوڵەتی تورکەوە، هیچ جیاوازییەکی نییە لە نێوان کۆمەڵکوژییەژکانی چەتەکانی داعش لەشەنگال و کۆبانی”.\nبرچسب هائارداڵ،فەرماندەیەكی پارتی،توركیا،ڕۆژئاوای كوردستان\nقبلی « حکومەتى هەرێم قائیمقامی نوێی کۆیە دیاری دەکات\nبعدی یه‌کێتی و گۆڕان ژوورێکی هاوبه‌شی راگه‌یاندنیان پێکهێنا »


کۆچی‌دوایی هاوژینی شەهیدێکی حیزبی دێموکرات لە شاری بانە – کوردستان و کورد\nکۆچی‌دوایی هاوژینی شەهیدێکی حیزبی دێموکرات لە شاری بانە\nبەرواری بڵاو کردنەوە 2022/06/14\nدایە زەینەب پەرویزی هاوژینی شەهید “محەممەدئەمین مەعرووفی” بەهۆی نەخۆشییەوە لە شاری بانە ماڵاوایی لە ژیان کرد.\nبەپێی هەواڵی گەیشتوو بە ناوەندی ڕاگەیاندنی حیزبی دێموکراتی کوردستان، ڕۆژی یەکشەممە ٢٢ی جۆزەردانی ١٤٠١ی هەتاوی، دایە زەینەب پەرویزی هاوژینی شەهید “محەممەدئەمین مەعرووفی” لە تەمەنی ٩١ ساڵیدا لە شاری بانە بەهۆی نەخۆشییەوە کۆچی‌دوایی کرد.\nدایە زەینەب ژنێکی کوردپەروەر و نیشتماندۆست و حیزب‌خۆشەویست بوو کە تا دواساتەکانی ژیانی وەفادار بە ڕێگا و ڕێبازی دێموکرات و کوردایەتی مایەوە.\nناوبراو هاوژینی شەهید محەممەدئەمین مەعرووفی فەرماندەی لکی ١ی هێزی شەهیدانی وەردێ بوو کە لە هاوینی ساڵی ١٣٥٩ی هەتاوی، لە شەڕێکی قارەمانانەدا لەگەڵ هێزەکانی ڕێژیم لە چەمی بۆیەنی خواروو شەهید کرا و چووە ڕیزی نەمرانی مێژووە.\nلەلایەن ناوەندی ڕاگەیاندنی حیزبی دێموکراتی کوردستانەوە بەبۆنەی کۆچی‌دوایی دایە زێنەب سەرەخۆشیی خۆمان ئاراستەی بنەماڵە و خزم و کەسوکاری ناوبراو و هەموو خەڵکی بانە دەکەین و خۆمان بە هاوبەشی خەمیان دەزانین.\nتاگی بابەت: کۆچی‌دوایی هاوژینی شەهیدێکی حیزبی دێموکرات لە شاری بانە


پەیاما سەرۆكوەزیرێ كەنەدایێ ب كوردی – Sibehî سبەھی\nپەیاما سەرۆكوەزیرێ كەنەدایێ ب كوردی\nBergeh Kurdistan On 21/03/2021 / ھەمەرەنگ\nسه‌رۆکوه‌زیرێ کەنەدایێ ب زمانێ کوردی نه‌ورۆز ل هه‌موو گه‌لێن جیهانێ پیرۆز کر و گۆت: “هه‌موو ڕۆژێن وه نه‌ورۆز و نه‌ورۆزا وه پیرۆز.”\nسه‌رۆکوه‌زیرێ کەنەدایێ جاستن ترودو ب په‌یامه‌کا ڤیدیۆیی نه‌ورۆز پیرۆز کر و ڕاگەهاند: “جڤاکێن فارس، ئه‌فگان، کورد، زه‌رده‌شتی، به‌هایی، ناڤه‌راستا ئاسیایێ و ئیسمائیلیان ل کەنەدایێ و جیهانێ ئاهه‌نگا نه‌ورۆزێ و سالا نوو یا فارسی دگێرن. ئه‌ڤ ئه‌و ده‌مه کو هه‌ڤرێ و مالبات ب هه‌ڤ ڕا کۆم دبن.”\nسه‌رۆکوه‌زیرێ کەنەدایێ ئاماژه ب وێ یەكێ کر كو نه‌ورۆزا ئیسال جیاواز دبه کو شه‌رێ ل دژی كۆڤید-19 به‌رده‌وامه و گۆت: “دڤێ ئه‌م به‌رده‌وام بن د جیبجیکرنا ڕێکارێن ته‌ندروستی دا.”\nجاستن ترودو دبێژه: ” ژ به‌ر كۆرۆنایێ هدنه‌ک که‌س نه‌ورۆزێ ب ته‌نێ ڕێ دکن و هنده‌ک ژی ژ وان كەنەدیان بێیی هه‌زکریێن خوه ب ڕێ دکن کو د بوویه‌را “تراژه‌دیا فرۆکەیا ئوکراینی” دا هه‌زکریێن خوه ژ ده‌ست دانه.\nب ھەلكەفتا هاتنا سه‌رێ سالا نوو یا کوردی و جه‌ژنا نه‌ورۆزێ، تەڤی بەربلاڤبوونا نەخوەشیا كۆرۆنایێ و كۆڤید-19، ئێڤاریا شه‌میێ (2021.03.20) ل باژار و باژارۆکێن هه‌رێما کوردستانێ ئاگرێ نه‌ورۆزێ ل دەڤەرێن جودا ھات ھلكرن و ب جوشەكا مەزن خەلكێ باشوورێ كوردستانێ جەژنا نەورۆزێ پیرۆز كر.. هه‌ر ل په‌رچه‌یێن دن ئێن کوردستانێ ژی نەورۆزا ئیسال ب ئاوایێن جودا ھات پیرۆز كرن.


خزمه‌تگوزاریه‌كانی پێشخستنی و دیزاینی وێب له هه‌ولێر. - PIT Designs\nخزمه‌تگوزاریه‌كانی پێشخستنی و دیزاینی وێب له هه‌ولێر.\nشیكاریه‌كانی دیزاینی وێب هه‌ولێر\nخزمه‌تگوزاریه‌كانی پێشخستنی و دیزاینی وێبی پیشه‌گه‌رانه له پیت دیزاینس- دیزاینی وێبی هه‌ولێر ، ئێمه خزمه‌تگوزاری پیشه‌گه‌ریانه دابین ده‌كه‌ین بۆ بنیاتنانی باشترین شاره‌زایی ئۆنلاین بۆ كاره‌كه‌ت.\nئێمه ئه‌و ئامانجه به ده‌ست دێنین به‌هۆی شاره‌زایانمان . به تێگه‌یشتن و شیكاركردنی كاره‌كه‌ت ، وێب سایتێكت بۆ دابین ده‌كرێت كه دیزاینكراوه به به‌ركارهێنانی دوایین ته‌كنه‌لۆژیا.\nفه‌لسه‌فه‌مان دروست كردنی شاره‌زایی ژماره‌یی و پیشاندانی ئۆنڵاینه .\nبۆ كۆمپانیاكان ، هۆتێله‌كان ، رێستۆرانته‌كان ، قاوه‌خانه‌كان ، و ته‌نانه وێب سایته‌كانی به‌كارهێنانی خودی ، به راوێژكردن و تێگه‌یشتن له بواری كاره‌كه ، ده‌توانین بزانین ئاره‌زووه‌كه‌ت چییه وه چی گونجاوتره بۆ تۆ . جا سایتێكی زانیاری ساده بێت یان سایتێكی مه‌ڵتیمیدایه له‌گه‌ڵ سیما و فرمانی پێشكه‌وتوو.\nله بازاری پێشبڕكێ كه‌رانه‌ی ئه‌مرۆدا ، وه له‌گه‌ڵ گۆڕینی گواستنه‌وه به‌ره‌و به‌كارهێنانی ته‌له‌فۆنی مۆبایل . ئاماده بوونی ئۆنڵاین له‌گه‌ڵ به‌سته‌رێكی مۆبایل به‌هێز توخمێكی ئیجباریه بۆ ته‌واوكردنی پێكهاته‌ی سه‌ركه‌وتوو.\nئه‌مه ئه‌و شوێنه‌یه كه دیزاینی وێبی وه‌ڵامده‌ر چاڵاك ده‌بن . بۆ دڵنیایی كردن وێب سایته‌كه‌ت بینراوه له‌سه‌ر هه‌ر قه‌باره‌یه‌كی شاشه به ته‌واوی وه دروستكردنی وێب سایتێك كه پێویستی به ئابده‌یت نابێت له داهاتوودا.\nسیسته‌می به‌رێوه‌بردنی ناوه‌رۆك\nئێمه وێب سایتی وا دروست ده‌كه‌ین كه تۆ ده‌توانی خۆت ئاپده‌یتی بكه‌ی . به‌سته‌رێك به‌كارهێنه‌ری نا ته‌كنیكی كه كریاران توانادار ده‌كات بۆ رێكخستنی وێب سایته‌كانیان به مه‌شقێكی كه‌م یان هه‌ر هیچ مه‌شقێك . به‌بێ پێویستی دانای به‌رنامه له‌سه‌ر كۆمپیوته‌ره‌كه‌ت . ده‌توانی له هه‌ر جێیه‌ك رێكی بكه‌ی وه له هه‌موو برواسه‌ره گه‌وه‌كان.\nناوه‌رۆكی نوێ و ئه‌پده‌یتی وێب سایت ده‌تواندرێت دروست بكرێت تۆ و ستافه‌كه‌ت له كاتی ئێستادا.\nخواستی گه‌شه كردن چییه ؟\nبازرگانی ئۆنڵاین جیهانی خواسته‌كانی فراوان و به‌هره‌دار و توخمی نوێیه . چه‌ند بوارێك كه خه‌ڵك قسه‌ی ده‌رباره‌ی ده‌كه‌ن وه‌كو : یه‌كخستنی میدیای كۆمه‌ڵایه‌تی ، كۆده‌كانی ئۆ ئار و ئێس ئی ئۆ.\nئێمه ئاماده‌ین بۆ ده‌ستپێكردن به دابینكردنی خزمه‌تگوزاریه‌كانمان بۆتۆ وه به‌هادان به شاره‌زایی كاره‌كه‌ت به ئۆنڵاین.\nئێستا په‌یوه‌ندیمان پێوه بكه !


ئەم سیستمی هەڵبژاردنە تازەیە چیمان بۆ دەكات؟!\nلڤین: لە هەژماری ئارام جەمال وەرگیراوە\nئەم سیستمی هەڵبژاردنە تازەیە (زۆرینەی براوەی یەكەم) وەك ئەوە وایە لەبری ئەوەی حزب مامەڵەی جوملەفرۆشی بكات، ناچارە دوكان بە دوكان بگەڕێت بۆئەوەی كاڵاكەی ساغبكاتەوە، دیارە ئەمەش كاری حزبەكان قورستردەكات..!\nئەم سیستمی هەڵبژاردنە تازەیە (زۆرینەی براوەی یەكەم) كۆتایی بەوە دێنێت كەسی یەكەمی لیستەكان بەشی هەشت نۆ كەس دەنگ بهێنێت و دواتر خۆی بكشێتەوەو نەچێتە پەرلەمان‌و لەجیاتی خۆی چەندین پاڵێوراوی تری ناو لیستەكەی بە چەند سەد دەنگێكەوە ببنە پەرلەمانتار..! (بە ژمارە چەندین نموونەی لەمجۆرەم لەلا هەیە)\nئەم سیستمی هەڵبژاردنە تازەیە (زۆرینەی براوەی یەكەم) قەواعیدی یارییەكەی گۆڕی‌و چیتر پێویستی بە یاریزانی تازە هەیە بۆ ئەو دۆخە گۆڕاوەی لە عێراقدا هاتۆتەپێش، ئەمەش حزبەكان ناچاردەكات ژینگەی ناوخۆی خۆیان دەستكاری بكەن لەپێناو هاتنەپێشی كەسانی دڵسۆزو خۆنەویست نەك كەسانی گوێڕایەڵ و خۆبەرەپێش و بەرژەوەندخواز.\nئەم سیستمی هەڵبژاردنە تازەیە (زۆرینەی براوەی یەكەم) لەرووی خۆپاڵاوتنەوە جیاوازی ناكات لەنێوان تۆیەكی سەربەخۆو ئەوێكی حزبیدا، ئەوەی بڕیاردەدات دواجار بەدەستهێنانی متمانەی خەڵكی ناو بازنەی هەڵبژاردنەكەیە.\nلەم سیستمی هەڵبژاردنە تازەیەدا بازنەی هەڵبژاردن بچوكدەبێتەوەو دەرفەت دەداتە كاندیدی سەربەخۆ بە تێچوونێكی كەمەوە بانگەشەی هەڵبژاردن ئەنجامبدات‌و هەڵمەتی دەرگا بەدەرگا زیاتر برەوبسێنێت.


هێزەکانی عێراق لەسەر پردی تازەدروستکراوی ناوچەی حەمیدیە، لە باکوری رەمادی، کۆدەبنەوە رۆژی 17 شوباتی 2016، دوای ئەوەی هێزە ئەمنیەکان شارەکەیان گرتەوە لەدەست رێکخراوی 'دەوڵەتی ئیسلامی' (داعش). [موعاز دوله‌یمی / ئاژانسی فرانس پرێس]\nحکومەتی عێراقی کۆتایی بە بنیاتنانەوەی 15 پرد هێناوە کە روخێنرابوون لەلایەن رێکخراوی "دەوڵەتی ئیسلامی" (داعش)ەوە لەکاتی ده‌ستگرتنی به‌سه‌ر چەند بەشێکی پارێزگای ئەنباردا، بەرپرسێکی عێراق دووشەممە (4 کانونی یەکەم) رایگەیاند.\nبەڕێوبەری بەڕێوبەرێتی رێگاوبان و پردی ئەنبار، مەهدی عەبدولفەرحان، وتی نزیکەی 100 پرد لە ئەنبار زیانیان بەرکەوتووە لە ئەنجامی هێرشەکانی داعشدا.\nعەبدولفەرحان بە دیارونای وت لە تەمموزی 2016، بەڕێوبەرێتیەکە دەستی بە پلانێك کرد بۆ بنیاتنانەوەی هەموو پردە زیانپێکەوتووەکان بە پاڵپشتی دارایی لە سندوقی بنیاتنانەوە بۆ ئەو ناوچانەی بەر زیانی كرده‌وه‌ی تیرۆریستی کەوتوون و هه‌روه‌ها به پاڵپشتیی بانکی جیهانی و پرۆگرامی گەشەپێدانی نەتەوە یەکگرتوەکان.\nوتی: "تائێستا، بنیاتنانەوەی 15 پردی گرنگمان تەواوکردووە لە شارەکانی رەمادی، خالیدیە، فەلوجە، حەدیسە و قەزای محەمەدی بە هەوڵی هاوبەشی کۆمپانیا تایبەتمەندە ناوخۆییەکان."\nلەنێو ئەو پردانەدا پردی پۆڵاینی فەلەستین، پردی کاتی سەرئاوی مەئمون و پردی نوێی فەلوجەهەن.\nبنیاتنانەوەی شەش پردی دیکە -- پردی ئاسنینی هیت، پردی جەببە لە قەزای بەغدادی، پردی سەقلاویە، پردی سککە لە ئەلبو عەلون له خۆرئاوای حەویجە و پردەکانی حیلوە و عەناز لە خۆرهەڵاتی رەمادی -- چاوەڕواندەکرێت بەمزوانە دەستپێبكات.\nفەرحان وتی ئەمانە بەمدواییانە دراونەتەوە دەست ئەو کۆمپانیایانەی سەر بە وەزارەتی بنیاتنانەوە و ئاوەدانکردنەوە بوون لەگەڵ گرێبەستکارە ناوخۆییەکان.\nوتیشی عێراق پێویستی بە نزیکەی 180 ملیۆن دۆلار هەیە بۆ بنیاتنانەوەی تەواوی پردە روخاوەکانی دیکە.\nوتی: "نەبوونی پاڵپشتی ماددی بنیاتنانەوەی پردی زیاتر دوادەخات." ئاماژەشیکرد بەوەی پاڵپشتی دارایی لە رێکخراوە نێودەوڵەتیەکانەوە نرخی بنیاتنانەوەی پردەکان دابیندەکات "چونکە سەرچاوەکانی دەوڵەت بەدەگمەن بەشی کاری کتوپڕیش دەکەن".\nهه‌روه‌ها وتی زۆر رێگەی سەرەکی لە پارێزگاکە کراونەتەوە بۆ ئۆتۆمبیل، دوای هەوڵی چڕوپڕ بۆ لادانی پاشماوە و چاککردنەوەی ئەو زیانەی بەهۆی ئۆتۆمبیلی بۆمبڕێژکراو و بۆمبی دەستکردی چێنراوه‌وه لەلایەن چەکدارانەوە کەوتبوونەوە، بۆ ئاستەنگ خستنە بەردەم پێشڕەویی هێزە سه‌ربازیه‌كان.


دوایین سترپتێز |\nHome گشتی فەرهەنگ دوایین سترپتێز\non: تشرینی دووه‌م 22, 2017 In: فەرهەنگNo Comments\nخۆکوژیی فەرمانده سەریاس تەواوی شاری شڵەژاند، بەڵام هیچ کەس بۆ ئەمه له کاری ڕۆژانەی خۆی دوا نەکەوت. ئەو ڕۆژه له هۆڵی شەهید قازی ئاهەنگی سەما و میوزیک پێشکەش دەکرا. هۆڵەکه جمەی دەهات له پیاوان، به دەگمەن کیژێکت تێدا دەبینی.\nژاوه‌ژاوی هۆڵه‌که ئالیای تازه‌کاری ته‌واو نیگه‌ران و ترسبار کردبوو. دوای پڕ بوون؛ پاش که‌مێک، بێده‌نگی باڵی به‌سه‌ر هۆڵه‌که‌دا کێشا. دوو که‌س له لای چه‌پی دووه‌مین کورسیی سێیه‌م ڕیزه‌وه به ده‌م گه‌نمه‌شامی خواردنه‌وه له یه‌کدیان ده‌پرسی: ده‌ڵێن ئالیای فه‌رمانده سه‌ریاس ئه‌مڕۆ خۆی ڕووت ده‌کاته‌وه!. …به‌ڵێ به‌ڵێ من ده‌زانم یه‌ک له سترپتێزه باشه‌کان ده‌بێت. که‌سی یه‌که‌م بێ ئه‌وه‌ی بزانێت سترپتێز چییه ده‌ست ده‌کاته‌وه به گه‌نمه‌شامی خواردن. یه‌ک له ئاماده‌بووان به ده‌نگێکی نه‌شازه‌وه به هاوڕێکه‌ی ده‌ڵێت: ده‌زانی فه‌رمانده بێ ئومێدبوونی له دۆزینه‌وه‌ی کوڕه‌که‌ی بووه هۆی ئه‌وه‌ی خۆی بکوژێت! … نا نا من بیستم ده‌یانگوت له شه‌رمه‌زاریدا خۆی کوشتووه، ئه‌دی ئه‌وه نییه کچه‌که‌ی بووه‌ته سترپتێز! دوای ئه‌وه‌ی ڕووناکییه‌کان ده‌کوژێنه‌وه، ئالیا دێته سه‌ر ته‌خته‌ی شانۆ. ده‌نگی فیکه و جوانه و خۆشه و چه‌پڵه‌ی ئاماده‌بووان، ده‌نگی میوزیکی پێشه‌کییه‌که ده‌شارێته‌وه. ئالیا ده‌ستێک به‌رز ده‌کاته‌وه و هۆڵه‌که بێده‌نگی بۆ ده‌گه‌ڕێته‌وه. میوزیکژه‌نه‌که ده‌یه‌وێت ده‌ست به ژه‌نین بکات، ئالیا ڕایده‌گرێت. دوو نامه له گیرفانه‌کانی ده‌رده‌هێنێت و داوا له ئاماده‌بووان ده‌کات گوێی بۆ بگرن. ئه‌و به خوێندنه‌وه‌ی نامه‌یه‌کی باوکی ده‌ستی پێکرد.\nنووسینه‌وه‌ى ئه‌و ڕووداوه بۆ من، كه له ژیانمدا دێڕێكم نه‌نووسیوه، سه‌خت بوو. دواى ئه‌وه‌ى، كه هه‌واڵى خۆكوشتنێكمان پێڕاگه‌یاندرا، زۆر به په‌له وه‌ك ئه‌ركى بژێوى بۆ لێكۆڵینه‌وه به‌ڕێ كه‌وتین. ئێمه چوزانین ده‌كه‌وینه دنیایه‌كه‌وه، كه زۆر جیاوازتره له‌م دنیا ئه‌زه‌لی و سه‌خیفه؛ دنیاى جن. ماڵێكى له‌قوڕى داڕووخاو، سه‌یروسه‌مه‌ره بوو دنیابینیمان پێچه‌وانه بكاته‌وه. من و هه‌ر سێزده ئاژانى ئێشكگر به دوو تیشكده‌ره‌وه به ده‌ورى ماڵه‌كه‌دا چه‌ند جارێك به وردى گه‌ڕاین، هیچمان به‌دى نه‌كرد. چووینه ژووره‌وه. له به‌رده‌م ده‌ركه‌ى ژوورى یه‌كه‌مى ماڵه‌كه‌دا لاشه‌ى شێواوى پیره‌مێردێكى لاوازمان بینى. له لاى سنگییه‌وه شوێن چڕنووكێكى سه‌یرمان به‌دى كرد. من له فیلمه ترسناكه‌كانیشدا شتى وام نه‌دیتووه. جۆرێك به درێژى په‌نجه تووته‌ى من شوێن چڕنووكه‌كان قوڵ بوون. ده‌سته‌كانى خوێنیان تێدا نه‌مابوون، و به قاچه‌كانى یه‌وه جێى گاز دیار بوون و له ته‌نیشتییه‌وه چه‌ند ده‌نكه حه‌بێك و شووشه‌یه‌كى ڕه‌ش تێكه‌ڵى خوێنى له‌به‌ر ڕۆیشتوو و مه‌ییوى پیره‌مێرد بووبوون. یه‌ك له ئاژانه‌كان، كه تازه ده‌ستى به كار كردبوو، دواى ئه‌وه‌ى میزى به خۆیدا کرد، بوورایه‌وه. یه‌ك له‌وانی دى ڕشایه‌وه. منیش وه‌ك ئه‌وه‌ى پارچه ئاسنێكى گه‌وره بكێشن به‌سه‌رمدا واقم وڕما بوو. نه‌مده‌توانى له جێى خۆم بجوڵێم. له‌و كاته‌دا، كه هه‌موومان تاسابووین و بێده‌نگییه‌كى سامناك داى گرتبووین. له ژوورى دووه‌م ده‌نگێك هاته به‌ر گوێمان، كه له هاڕه‌كردنى سه‌قفه‌كه ده‌چوو. ئه‌وه‌نده‌م توانى ڕووناكیى تیشكده‌ره‌كه ڕووبكه‌مه ده‌رکه‌ى ژوورى دووه‌م و ئاماژه بكه‌م به ئاژانى پله دوو›سۆفى سه‌ناریا› تا بزانێت چی ڕوویداوه. سۆفى سه‌ناریا به ترس و له‌رزه‌وه ڕۆیشت. گه‌ڕایه‌وه و به ئاماژه‌ى سه‌ر پێى گوتم، كه‌سى لێ نییه و دواتر گوتى، كه كتێبن له‌سه‌ر ڕه‌فه‌كه كه‌وتوونه‌ته خواره‌وه. ئه‌و هاته‌وه لاى من. ده‌ركه‌ى ژوورى دووه‌م به توندى داخرا به بێ ئه‌وه‌ى كه‌سی لێ بێت. هه‌مووان له ترساندا ڕامانكرده ده‌ره‌وه. دواتر ته‌نیا من و سۆفى سه‌ناریا ماینه‌وه و به ئه‌سپایی چووینه‌وه ژووره‌وه. سه‌ره‌تا گوێمان له غه‌ڵبه‌غه‌ڵب بوو. ئه‌و زۆرى گوت، كه بڕۆینه‌وه ده‌ره‌وه؛ له‌و گفتوگۆیه‌دا بووین، له ژوورى دووه‌مه‌وه ده‌نگى گریان و شین‌وشه‌پۆڕ به‌رز بووه‌وه. سۆفى نزیك بووه‌وه. ڕووناكیى تیشكده‌ره‌كه‌ى خسته سه‌ر كێلۆنى ده‌رکه‌كه. كێلۆنكه جوڵا. ده‌رکه‌كه كرایه‌وه. سۆفى به‌ده‌مدا كه‌وت، وه‌ك ئه‌وه‌ى هێزێکی گه‌وره ڕای بكێشێت له‌به‌رچاومدا بۆ ژوورى دووه‌م ڕاكێشرا. مانگێك به‌سه‌ر ئه‌و ڕووداوه‌دا تێپه‌ڕی و هه‌موو ئاژانى لێكۆڵه‌ر و ئاسایش ته‌نانه‌ت پێشمه‌رگه‌یش له‌و ماوه‌یه‌دا له هه‌وڵى ڕزگاركردنى ‹سۆفی›دا بووین. ئه‌وه‌ى بچووایه‌ته ژوورى دووه‌م نه‌ده‌هاته ده‌ره‌وه. هه‌ر چۆنێك بێت بۆ جارێكى دى چوومه‌وه ژووره‌وه، دیسان گوێم له ده‌نگى غه‌ڵبه‌غه‌ڵب و دواتر گریان بووه‌وه. پارچه كاخه‌زێك، كه له‌سه‌ر به‌فرگرێكى كۆن داندرابوو سه‌رنجى ڕاكێشام. بۆم ده‌ركه‌وت، كه وا نامه‌یه‌كى پیره‌مێرده. دواى خوێندنه‌وه به ته‌واوى هه‌موو هۆكاره‌كانى خۆكووشتنى پیره‌مێرد و نهێنى ئه‌و ماڵه سه‌یره و به تایبه‌ت ژوورى دووه‌مم بۆ ده‌ركه‌وت. توانیشم به هۆى ئه‌و كۆده نهێنییه‌ى پیره‌مێرد نووسیبوى (من گووم.. شانزالیناتالى.. من گووم) لاشه‌ى شێواوى هاوڕێم سۆفى سه‌ناریا و ئه‌وانى دی بهێنمه ده‌ره‌وه و هه‌ر به كۆدى نهێنى (هوووگ ێڕواهـ… هوووگ ێڕواهـ)یش ئه‌و جنانه له خۆم دوور بخه‌مه‌وه. به‌ڵام ئه‌وه‌ى جێی سه‌رسوڕمانى منه؛ هۆكارى شێواندنى لاشه‌ى پیره‌مێرده و به‌رده‌وام بیر ده‌كه‌مه‌وه، بۆچى پیره‌مێرد لاشه‌ى به‌و جۆره شێوێندراوه و كێ ئه‌نجامده‌رى ئه‌و تاوانه‌یه!\nهۆڵه‌که بێده‌نگییه‌کی سامناک دایگرتبوو. ئالیا بێ ئه‌وه‌ی سه‌ر به‌رز بکاته‌وه ده‌ستی به خوێندنه‌وه‌ی نامه‌ی دووه‌م كرد.\n״ئه‌وه‌ى ئه‌م نامه يه بخوێنێته‌وه جن دێته نێو له‌شییه‌وه״\nله نێوماڵه‌كه‌ى مندا دره‌ختێكى نائاسایی و سیسه‌مێكى زه‌رد و به‌فرگرێكى كۆن و نۆسه‌دوچلوچوار كتێب هه‌یه و هیچى دى. ڕه‌نگه بڵێن ئه‌م پیره‌مێرده ڕزیوه‌ى له لێوارى قه‌بر گه‌ڕاوه‌ته‌وه، وڕێنه ده‌كات. به‌ڵام بڕوا بكه‌ن هه‌رگیز بیرم له‌وه نه‌كردووه‌ته‌وه، كه چۆن بێ ئه‌وه‌ى به‌شى هه‌ناسه‌دانیش هه‌وا له‌و ژووره‌دا هه‌بێت، سه‌رچه‌فى سیسه‌مه زه‌رده‌كه‌م وه‌ك ئه‌وه‌ى ڕه‌شه‌با هێرشى بۆ هێنا بێت بجوڵێته‌وه. تا به چاوه‌كانى خۆم نه‌مبینى كتێبێك له كتێبه‌كانم په‌ڕه‌په‌ڕه وه‌ك ئه‌وه‌ى مرۆڤێك هه‌ڵیان بداته‌وه، هه‌ڵده‌درایه‌وه. دواتر چووه‌وه شوێنى خۆى. له لاتان سه‌یر نه‌بێت، خۆیشم پێم وابوو ده‌ردى پیرى وه‌هاى به‌سه‌ر هێناوم. نا خۆزگه پیرى بوایه. من هه‌رگیز باوه‌ڕم به جنۆكه و بوونى نه‌بووه، به‌ڵام ڕاست ده‌رچوو ئه‌وى بیرى لێ بكاته‌وه بۆى دێت. من زۆر له جنۆكه ده‌هزرام، تا واى لێ هات تێكه‌ڵى خوێن و ئێسكم بوون. سه‌ره‌تا ته‌نیا ده‌متوانى هه‌ست بكه‌م، كه یه‌ك له‌وان سه‌رشانه‌كانم به ئه‌سپایی ده‌خورێنێت. په‌نجه‌یه‌كى باریك وه‌ك تاڵێك ده‌زوو گه‌مه به پشتم ده‌كات. كه بێده‌نگ ده‌بم بیرى لێ ده‌كه‌مه‌وه. ئه‌وانیش هه‌میشه له چوارده‌ورمن. پیریى من پێوه‌ندیى به‌وه‌وه نییه، ڕه‌نگه شازده ساڵ تا چل ساڵیش بووبام هه‌ر به‌و چه‌شنه جنۆكه ده‌ورى بدابام. من ئێسته زمانى جنۆكه‌كان كه‌مێك شاره‌زام. بۆ نمونه ئه‌گه‌ر بته‌وێت له خۆتیان نزیك بكه‌یته‌وه بڵێ: من گووم.. شانزالیناتالى.. من گووم. ئه‌گه‌ر ویستى تۆ به پێچه‌وانه‌وه بێت ئه‌وا بڵێ: خنیمنازولی تاناتى.. یان .. هوووگ ێڕواهـ… هوووگ ێڕواهـ… . نه‌ڵێن پیره‌مێرد وڕێنه ده‌كات. كامتان باوه‌ڕ ناكات با سێسەدوچلوچوار جار له‌سه‌ر یه‌ک وشه‌ى نزیك بوونه‌وه بە قوڵی بخوێنێ جا ئه‌وكات خۆى ده‌بینێ. ئه‌م نامه‌یه‌شم له‌به‌ر دوو خاڵ نووسیوه. یه‌ک: من چه‌قۆكه‌م ئاماده‌یه بۆ ئه‌وه‌ى بۆ هه‌میشه له‌گه‌ڵ جن بژیم. ئه‌م نهێنییه‌یش به شاراوه‌یی نه‌مێنێته‌وه. دوو: بۆ ئه‌وه‌ى هه‌موو كه‌سێك بزانێت، كه هه‌موو ئه‌و جه‌ستانه‌ى ڕۆژانه بۆ یه‌ك جار به به‌رده‌ماندا دێن و ئیدى نایانبینینه‌وه له جن زیاتر هیچى دی نین.\nئالیا دوای خوێندنه‌وه‌ی نامه‌که که‌وته سه‌ر چۆک. یه‌ک له ئاماده‌بووان فیکه‌یه‌کی درێژی تێکه‌ڵاوی بێده‌نگییه سامناکه‌که‌ی ناو هۆڵه‌که کرد. ده‌نگی زریکه و قیژه‌قیژی ئه‌وانی ناو هۆڵه‌که تا ده‌هات پترتر ده‌بوو. فیکه‌که سه‌ری له هه‌مووان شێواند. خه‌ڵکه‌که خۆیشیان نه‌یانده‌زانی چۆن له هۆڵه‌که ڕایانکرده ده‌ره‌وه.\nمیوزیکژه‌نه‌که داوای له ئالیا کرد که شه‌و میوانی ئه‌و بێت. ئالیا ڕازی بوو. هه‌ر ئه‌و ئێواره‌یه له ڕۆژنامه‌یه‌کی ئێواران، هه‌موو ڕووداوه‌کانی هۆڵی شه‌هید قازی؛ به دوو نامه‌که‌وه؛ هاوکات فایلێکی ته‌واو ده‌رباره‌ی ژیانی فه‌رمانده سه‌ریاس بڵاوکرایه‌وه.\nئاریۆسی دارتاش، که چه‌ند کاتژمێرێک بوو به مه‌به‌ستی بینینه‌وه‌ی باوک و خوشکه زڕه‌که‌ی هاتبووه ئه‌م شاره‌وه. بۆ دۆزینه‌وه‌ی هه‌لی‌کار ده‌ستی دایه هه‌مان ڕۆژنامه، که ڕێپۆرتاژه‌که‌ی ده‌رباره‌ی هۆڵی شه‌هید قازی بڵاوکردبووه‌وه. ئاریۆس به ده‌م خوێندنه‌وه‌ی ته‌واوی ڕێپۆرتاژه‌که‌وه چه‌ند جارێک، تا به‌یانی خه‌و له چاوه‌کانی نه‌که‌وت. به‌یانی زوو ده‌ستی کرد به نووسینی نامه‌یه‌ک و بۆ هه‌مان ڕۆژنامه‌ی نارد. ده‌ستی له تاکسییه‌ک ڕاگرت و ناونیشانی دوایین سنووری شاری پێ گوت؛ بۆ ڕۆیشتن.\nدوای نیوه‌ڕۆ ژماره‌یه‌کی زۆر به ته‌وره‌وه هاتبوونه به‌رده‌م هۆڵه‌که و داوای گه‌ڕاندنه‌وه‌ی پاره‌ی بلیته‌کانیان ده‌کرد، به‌ڵام هۆڵه‌که جگه له پاسه‌وانێک که‌سێکی دیکه‌ی لێ نه‌بوو. پاسه‌وانه‌که به خه‌ڵکه‌که‌ی گوت: ده‌توانن بچنه ژووره‌وه، به‌ڵام جگه له جنۆکه هیچی دیکه‌ی لێ نییه .خه‌ڵکه‌که که گوێبیستی ئه‌وه بوون، به په‌له ئه‌و ناوه‌یان به‌جێ‌هێشت. دواتر زاندرا، که چه‌ند سه‌د مه‌ترێک دوورکه‌وتوونه‌ته‌وه و به ته‌ور یه‌کدییان له ناو بردووه.\nمیوزیکژه‌نه‌که له دوای نیوه‌ڕۆ داوای له ئالیا کرد، له‌گه‌ڵ ژه‌ندنی پارچه میوزیکێک سه‌مای سترپتێز بکات. ئالیا وه‌ک ئه‌وه‌ی هه‌ست بکات، که دوایین سترپتێزه ئه‌و ده‌یکات، ڕازی بوو. ئالیا تێده‌گه‌یشت، که میوزیک و سێکس دووانه‌یه‌کن له ڕووی چێژه‌وه، به‌ڵام هه‌رگیز ئه‌و ڕایه‌ی ده‌رنه‌ده‌بڕی. له دوا قۆناغی خۆ ڕووت کردنه‌وه‌ی ئالیا؛ میوزیکژه‌نه‌که سه‌رشێتانه په‌لاماری ئالیای دا. ئالیا بۆ به‌رگری کردن هه‌تا هێزی هه‌بوو پاڵی به میوزیکژه‌نه‌که‌وه نا، میوزیکژه‌نه‌که سه‌ری به‌ر دیواره‌که که‌وت و له هۆش خۆی چوو. ئالیا به‌ره‌و ژووری چێشت لێنانه‌که هه‌نگاوه‌کانی خێراتر کرد. به چه‌قۆیه‌کی گه‌وره‌وه به‌ره‌و ڕووی میوزیکژه‌نه‌که هاته‌وه و تا هێزی هه‌بوو کێشای به سه‌ریدا. خوێن فیچقه‌ی کرد؛ ئالیا چاوه‌کانی به چه‌قۆکه هه‌ڵکۆڵی، ڕشایه‌وه. ئینجا به هه‌مان چه‌قۆ به‌ربووه خۆی. له ڕاستیدا هه‌ردووکیان جن چووبووه له‌شیانه‌وه.\nدوای هەمان نیوه‌ڕۆ ئاریۆسی دارتاش دوای ئه‌وه‌ی به گاز کوشتبووی؛ ته‌رمی شۆفێری تا‌کسییه‌که‌ی له ژێر زه‌ویدا حه‌شاردا.\nله ئێواره‌دا ڕۆژنامه‌که هه‌واڵی دابوو، دوایین ژماره‌یان ده‌بێت، که ده‌یوه‌شێنن، چونکه ژماره‌یه‌کی زۆر له ستافی ڕۆژنامه‌که جن چووه‌ته له‌شیانه‌وه. هه‌روه‌ها کۆمه‌ڵێکی زۆر نامه‌ی خوێنه‌رانی بڵاوکرده‌وه. له‌نێو ئه‌و نامانه‌دا نامه‌که‌ی ئاریۆسی دا‌رتاشیشی تێدا بوو. که نووسی بووی:\nدوایین جار، که باوکمم به زیندوویی بینی، کۆڕه‌وه‌که‌ی ساڵی 1991 بوو، کاتێک به هۆی برسێتییه‌وه دایکم له ڕێدا کۆچی دوایی کرد و باوکیشم سه‌رشێتانه منی به‌جێ‌هێشت. ئێستا‌یش دوای بیست‌ونۆ ساڵ، ته‌نیا نامه‌یه‌کی باوکمم بۆ ماوه‌ته‌وه، له ڕاستیدا گومانم له‌و نامه‌یه‌ى باوكم نییه، كه به‌جێی‌هێشتووه. له كاتێكدا ئه‌و كۆدى خۆ دوورخستنه‌وه‌ى له جنه‌كان به‌كارهێناوه، به‌ڵام بۆ خۆى كوشت!. ئایا جنه‌كان، كه له که‌سێک نزیك بوونه‌وه ئیدى ده‌ستبه‌ردارى نابن؟. یانیش بۆچى ئه‌وان نادیار و ئێمه له‌به‌ر چاویانین. هتد… ‹ئه‌مانه پرسیارگه‌لن، كه من تا ئێسته نه‌متوانیوه وه‌ڵامێكى درووستیان بۆ ببینمه‌وه‹. هه‌ر ئه‌وه‌نده‌ى به‌رده‌وام له‌به‌ر خۆمه‌وه ده‌ڵێم (هوووگ ێڕواهـ… هوووگ ێڕواهـ) هه‌روه‌ها پێشبینی ده‌که‌م به‌مزووانه ته‌واوی مرۆڤه‌کانی سه‌ر زه‌وی له ناو ده‌چن و جنه‌کان جێی ئێمه ده‌گرنه‌وه.\nئاخر، ئێمه هیچ شتێکی تازه‌مان بۆ جیهان پێ نییه.\nئێسته سه‌ری کردووه‌ته سه‌ر مێزه بچووکه‌که‌ی و به‌رده‌وامه له نووسینی چیرۆکه‌کەی. ده‌کرێت بڵێم ئه‌و تاکه جنه، که له هه‌موو کرده‌وه‌کانی په‌شیمانه.\n ئاژان: به ماناى پۆلیس دێت. لێره‌دا به ماناى ئه‌فسه‌رى لێكۆڵه‌ر به‌كارهاتووە.\n تیشكده‌ر: له‌برى ئامێرى ڕووناکی›لایت› به‌كار براوە.\n سترپتێز: سه‌مایه‌که کیژێک یان چه‌ند کیژێک به‌ده‌م سه‌ماکه‌وه جله‌کانیان داده‌که‌نن تا ڕووت بوونه‌وه‌ی ته‌واو. ئاڵبه‌ته ئه‌م جۆره سه‌مایه به یاوه‌ریی میوزیک ئه‌نجام ده‌درێت.


قَالَ يَا إِبْلِيسُ مَا لَكَ أَلَّا تَكُونَ مَعَ السَّاجِدِينَ (32) قَالَ لَمْ أَكُن لِّأَسْجُدَ لِبَشَرٍ خَلَقْتَهُ مِن صَلْصَالٍ مِّنْ حَمَإٍ مَّسْنُونٍ (33) قَالَ فَاخْرُجْ مِنْهَا فَإِنَّكَ رَجِيمٌ (34) وَإِنَّ عَلَيْكَ اللَّعْنَةَ إِلَىٰ يَوْمِ الدِّينِ (35) قَالَ رَبِّ فَأَنظِرْنِي إِلَىٰ يَوْمِ يُبْعَثُونَ (36) قَالَ فَإِنَّكَ مِنَ الْمُنظَرِينَ (37) إِلَىٰ يَوْمِ الْوَقْتِ الْمَعْلُومِ (38) قَالَ رَبِّ بِمَا أَغْوَيْتَنِي لَأُزَيِّنَنَّ لَهُمْ فِي الْأَرْضِ وَلَأُغْوِيَنَّهُمْ أَجْمَعِينَ (39) إِلَّا عِبَادَكَ مِنْهُمُ الْمُخْلَصِينَ (40) قَالَ هَٰذَا صِرَاطٌ عَلَيَّ مُسْتَقِيمٌ (41) إِنَّ عِبَادِي لَيْسَ لَكَ عَلَيْهِمْ سُلْطَانٌ إِلَّا مَنِ اتَّبَعَكَ مِنَ الْغَاوِينَ (42) وَإِنَّ جَهَنَّمَ لَمَوْعِدُهُمْ أَجْمَعِينَ (43) لَهَا سَبْعَةُ أَبْوَابٍ لِّكُلِّ بَابٍ مِّنْهُمْ جُزْءٌ مَّقْسُومٌ (44) إِنَّ الْمُتَّقِينَ فِي جَنَّاتٍ وَعُيُونٍ (45) ادْخُلُوهَا بِسَلَامٍ آمِنِينَ (46) وَنَزَعْنَا مَا فِي صُدُورِهِم مِّنْ غِلٍّ إِخْوَانًا عَلَىٰ سُرُرٍ مُّتَقَابِلِينَ (47) لَا يَمَسُّهُمْ فِيهَا نَصَبٌ وَمَا هُم مِّنْهَا بِمُخْرَجِينَ (48) ۞ نَبِّئْ عِبَادِي أَنِّي أَنَا الْغَفُورُ الرَّحِيمُ (49) وَأَنَّ عَذَابِي هُوَ الْعَذَابُ الْأَلِيمُ (50) وَنَبِّئْهُمْ عَن ضَيْفِ إِبْرَاهِيمَ (51)\nالصفحة Page 264\n(32) ئه‌وسا خوا فه‌رمووی: ئه‌ی ئیبلیس ئه‌وه بۆ له‌گه‌ڵ کڕنووش به‌راندا نیت؟!\n(33) شه‌یتان له وه‌ڵامدا وتی: من ئه‌وه‌نده (نزم و بچوك) نه‌بووم کڕنووش به‌رم بۆ به‌شه‌رێك که تۆ پێشتر قوڕێکی ڕه‌شباوو ترشاو بووه؟!\n(34) خوا فه‌رمووی: (چونکه له فه‌رمانی من سه‌رپێچیت کرد، ده‌بێت له‌م شوێنه نه‌مێنیت، که به‌هه‌شته یان ئاسمان) که‌واته ده‌رچۆ لێره چونکه به‌ڕاستی تۆ نه‌فرین لێکراویت.\n(35) به‌ڕاستی نه‌فرینی خوات به‌رده‌وام له‌سه‌ره هه‌تا ڕۆژی دوایی.\n(36) شه‌یتان وتی: په‌روه‌ردگارا، مۆڵه‌تم بده هه‌تا ئه‌و ڕۆژه‌ی هه‌مووان زیندوو ده‌کرێنه‌وه.\n(37) خوایش فه‌رمووی: ده‌تۆ له مۆڵه‌تدراوانیت.\n(38) تا ڕۆژی کاته دیاریکراوو زانراوه‌که (لای خوا).\n(39) ئیبلیس (به بوغرو کینه‌و حه‌ساده‌ته‌وه) وتی: په‌روه‌ردگارم، ماده‌م به‌هۆی ئه‌م ئینسانه‌وه منت سه‌ر لێشێواو کرد، شه‌رت بێت له زه‌ویدا هه‌موو گوناهو لادان و تاوانێکیان لا‌جوان و شیرین بکه‌م و هه‌ر هه‌موویان سه‌ر لێشێواوو سه‌رگه‌ردان بکه‌م.\n(40) بێجگه له به‌نده پوخته و دڵسۆزه‌کانی خۆت نه‌بێت (چونکه دڵیان به باوه‌ڕ به تۆو یادی تۆ ئاوه‌دانه، هه‌وڵ و کۆششی من بۆ وێڵ کردنیان ناکامه).\n(41) خوای گه‌وره فه‌رمووی: ئا ئه‌وه ڕێگه‌و ڕێبازێکی ڕاست و دروسته هه‌ر بۆ لای من دێت و هه‌ر من چاودێری ده‌که‌م.\n(42) به‌ڕاستی به‌نده چاك و پاکه‌کانی من به تۆ فریو نادرێن و تۆ هیچ ده‌سه‌ڵاتێکت نیه به‌سه‌ریاندا، جگه له‌وانه‌ی که شوێنت که‌وتوون له سه‌رکه‌ش و یاخی و سه‌رگه‌ردانه‌کان.\n(43) بێگومان دۆزه‌خیش به‌ڵێنگای هه‌ر هه‌موو ئه‌وانه به‌گشتی.\n(44) حه‌وت ده‌روازه‌ی گه‌وره‌ی هه‌یه، هه‌ر ده‌روازه‌یه‌کیشی چه‌ند ده‌رگاو چه‌ند به‌شێکه که ده‌سته‌ی دۆزه‌خیان، به‌گوێره‌ی تاوان و گوناهیان ڕاپێچ ده‌کرێن بۆ ناوی.\n(45) (له‌و لاشه‌وه) به‌ڕاستی خواناس و پارێزکاران له‌ناو باخه‌کانی به‌هه‌شت و کانیاوه سازگاره‌کاندان.\n(46) پێیان ده‌وترێت: فه‌رموون بچنه ناوی به سه‌لامه‌تی و سه‌لامتان له‌سه‌ر بێت، ژیانی پر له ئاسووده‌یی تیادا به‌رنه سه‌ر.\n(47) له کاتێکدا هه‌رچی کینه‌و بوغزه له دڵ و ده‌روونیاندا ده‌رمان کێشاو ئه‌و به‌خته‌وه‌رانه برای یه‌کترن و له‌سه‌ر کورسی و قه‌نه‌فه ڕازاوه‌کان له به‌رامبه‌ر یه‌که‌وه دانیشتون (له به‌یه‌کگه‌یشتنه‌وه‌یه‌کی پڕ سۆزو خۆشه‌ویستیدا، ته‌ماشای یه‌کتر ده‌که‌ن و سه‌لام له یه‌کتر ده‌که‌ن و سوپاس و ستایشی په‌روه‌ردگار ده‌که‌ن).\n(48) هیچ جۆره بێ تاقه‌تی و بێزاری و ناخۆشی و په‌ستیه‌ك دووچاریان نابێت و هیچ کات ئه‌وان له‌و به‌هه‌شته ده‌رناکرێن.\n(49) ئه‌ی پێغه‌مبه‌ر صلی الله علیه وسلم هه‌واڵ بده به به‌نده‌کانم که هه‌ر من به ڕاستی لێبوورده‌ی میهره‌بانم (بۆ باوه‌ڕ داران).\n(50) بێگومان هه‌ر سزاو تۆڵه‌ی منیش، سزاو ئازارێکی زۆر به ئێشه (ئاماده‌م کردووه بۆ بێ باوه‌ڕو سه‌رکه‌ش و یاخیه‌کان).\n(51) هه‌روه‌ها هه‌واڵیان بده‌رێ ده‌رباره‌ی میوانه‌کانی ئیبراهیم علیه السلام


دەستدرێژی دەکرێتە سەر خانمە هونەرمەندێکی بەناوبانگ\nوێنە: به‌ردێكی هاوشێوه‌ى ئوسامه بن لادن ده‌دۆزرێته‌وه\nوێنه‌ی كچه‌كه‌ی شیرین عه‌بدول وه‌هاب ببینه و بزانه چۆن گۆڕاوه\nبڕی 66 هه‌زار دۆلار زێڕ له سكی ژنێك ده‌رده‌هێنرێت... وێنه‌كه‌ی ببینه\nدراما و سینەما :: 09/07/2019 :: 8977 جار بینراوە\nتاگ :: هونەرمەندان\nژنێك سێ منداڵه‌كه‌ى له نهۆمى پێنجه‌مى باڵه‌خانه‌یه‌ك فڕێده‌داته خواره‌وه\n9 راستی نه‌زانراو له‌باره‌ی لێكۆڵینه‌وه‌ی زانستی له‌سه‌ر سێكس\nكۆمه‌ڵێك كچى رووسیا به مه‌به‌ستێكى سه‌یر به نیمچه‌ڕووتى ده‌رده‌كه‌ون..ڤیدیۆكه‌یان ببینه\nخانمە ئەکتەری هیندی ئیشا گوبتا بووە ناونیشانی رۆژنامە جیهانیەکان پاش ئەوەی خاوەنی یەکێک لە هۆتێلە بەناوبانگەکانی نیودلهی بەوە تۆمەتبارکرد بە چاوەکانی دەستدرێژی کردووەتە سەر و هەڕەشەی تۆمارکردنی سکاڵای یاسایی کرد.\nبەپێی رۆژنامەی ئیندیانا تایمز بەهۆی ئەم جۆرە دەستدرێژیە جیاوازەوە ئیشا بووەتە جێی باسی تۆڕە کۆمەڵایەتیەکان.\nئەم خانمە هونەرمەندە لەپۆستێکی تویتەردا باسی لەوە کرد کاتێک لەگەڵ هاوڕێکانی لە چێشتخانەی هۆتێلێکدا نانی خواردووە پیاوێک لەسەر مێزەکەیان دانیشتووە و تەماشای کردووە، ئەم خانمە نوسی"هیچ دەستی تێوە نەدام و وەک هەوادارێک تەماشای نەکردم، ئایا لەدایکبوونم وەک ژن نەفرەتە؟"\nدواتر لە پۆستێکی دیکەدا نوسی:"سەرەڕای ئەوەی دوو پاسەوانم لەگەڵ بوو هەستم دەکرد دەستدرێژیم کراوەتە سەر، تۆ بەرازێکی کێویت و شایەنی ئەوەیت لە زینداندا کەڕوو بکەیت".\nپۆستەکانی ئەم خانمە هونەرمەندە دەنگی دایەوە و خەڵکی ڕەخنەیەکی زۆریان لێ گرت تەنانەت دەرهێنەری ناودار دیبکا بهاردواج بۆی نوسی"ئەم خانمە هونەرمەندە هەمیشە بە کۆمێنت و وێنە بوێرەکانی ناسراوە و تەنیا بەدوای ناوبانگدا دەگەڕێ".\n— Esha Gupta (@eshagupta2811) 6 July 2019\nدراما و سینەما :: 13 کاتژمێر پێش ئێستا\nدراما و سینەما :: 2 رۆژ پێش ئێستا\nخانمانی ئەم بورجە لای پیاوان خۆشەویستترینن\nبەهۆکارێکی سەیر دوای نان خواردن گیانی لەدەستدا


📕 راپەرینی شێخ سەعیدی پیران (کوردستان 1880-1925) پەڕتووکخانە\nرۆبەرت ئۆلسن سلێمانی-1999 [ زۆرتر... 👁] ✖ ✖ ✖ 0 0 ✔ 60% ✍ ب.ج. 31-3-2014 0:40:07\n📕 شۆرشی شێخ سەعیدی پیران لە روانگەی بنەماکەیانەوە پەڕتووکخانە\nفەوزی شێخ عەبدولڕەحیمی پیران سلێمانی-2010 [ زۆرتر... 👁] ✖ ✖ ✖ 0 0 ✔ 60% ✍ ب.ج. 31-3-2014 0:40:07\n👁 ئەم بابەتە 14,583 جار بینراوە\n📷 شیخ سەعیدی پیران بە دیلکراوی وێنە و پێناس\n👁 ئەم بابەتە 12,337 جار بینراوە\n... [ زۆرتر... 👁] ✖ ✖ 0 0 ✔ 68% ✍ هـ.ب. 5-8-2012 14:53:56\n📷 شێخ سەعیدی پیران لە زینداندا وێنە و پێناس\n📅 کاتی تۆمارکردن Oct 19 2010 7:59PM\n👁 ئەم بابەتە 12,423 جار بینراوە\nماوەیەکی کەم پێش لە سێدارەکانی [ زۆرتر... 👁] ✖ ✖ 0 0 ✔ 68% ✍ هـ.ب. 19-10-2010 19:59:08\n👫 عەزیزە شێخ سەعید پیران کەسایەتییەکان\n📅 کاتی تۆمارکردن Dec 25 2016 10:15PM\nکچی سەرکردە و شۆڕشگێری نەتەوەیی کورد شێخ سەعیدی پی [ زۆرتر... 👁] ✖ ✖ 1 1 ✔ 88% ✍ س.ئـ. 25-12-2016 22:15:12


گوڵی خراپەکار زنجیرەیەکی تەلەڤیزیۆنیی کۆریای باشوورە. بە بەشداریی ئەکتەران لی جۆن-جی، مون چایون، جانگ ھێی ـ جین، و سێو ھیون وو دروستکراوە. لە ٢٩ی تەممووزی ٢٠٢٠ەوە لەسەر تەلەڤیزیۆنی تی ڤی ئێن پەخش کرا، و لەسەر ئینتەرنێتیش لە تۆڕەکانی Viki ،ViuTV ،iQIYI بە ژێرنووسی چەندین زمان بڵاو کرایەوە.\nکەلتورێ چایێ ب وێ رێکا چا پێ دهێتە دروستکرن و ڤەخوارن و ب وێ رێکا خەلک کارڤەدانێ بو دکەن و ئەو هونەرێ جوانزانیێ یێ د ناڤ کەش و هەوایێ چا ڤەخارنێ دا هەی دهێتە پێناسەکرن. ل هندەک وەڵاتان چایێ رۆلەکێ گرنگ هەیە. و پتریا جارا د هەلکەفتێن جڤاکی دا دهێتە ڤەخوارن و دهندەک کەلتوران دا رێورەسمێن فەرمی یێن مەزن بو ڤان هەلکەفتان هاتینە دروستکرن. چایا ئێڤاریا نەریتەکێ بریتانیە و گەلەکێ بەربەلاڤە.دگەل هندێ کو بنیاتێ رێورەسمێن چایێ د کەلتورێ چایێ یێ چینی دا هەیە، ژ وەڵاتەکی بو وەلاتەکێ دی ل رۆژهەلاتێ ئاسیا یا جودایە. وەکی شێوازێن کوری و یابانی. دبیت ئامادەکرنا چایێ بشێوەکێ بەرفرەهـ یا جیاواز بیت ژ کەلتور ...\nوشکبوون حاڵەتێکە دروست دەبێ بەهۆی لەدەستدانی شلەی زۆر لەلەشی مرۆڤدا. ڕوودەده کاتێ جەست گەڵک شلە نییە بۆ کارکردن بە شێوەیەکی دروست. زۆربەی خەڵک دەتوانن قبوڵی کەمبوونی ٣_٤٪ لە ئاوی کۆی لەشدا بکەن بەبێ زەحمەتی یان تەندروستی خۆ خراپ بکەن. ٥_٨٪ کەمبوونەوە دەبێتە هۆی هیلاکی لەدەستدانی زیاتر ١٠٪ ئاوی لەشی گشتی، دەبێتە هۆی تێکچوونی جەستەیی و دەروونی.\nحەریق لە ساڵی ١٨٥٦ لە گوندی زێویەی ناوچەی سوورداشی سلێمانی لە دایکبووە. زێویە کەوتۆتە قەدپاڵی لای ڕۆژھەڵاتی شاخی پیرەمەگروون. مەلا نەسڕوڵڵای باوکی حەریق لە بنجدا خەڵکی ئەو ناوچە کوردەوارییە بووە، کە لە ڕۆژگاری مێژوودا سەر بەدەسەڵاتی ئێران بوون. لە گوندی کاشتەر لە دایکبوە، ئەم ئاواریییە لەگەڵ گوندی لۆن کەوتوونەتە قەدپاڵی کێوی شاھۆ، زنجیرەیێکە لە نێوان ھەورامانی لھۆن و جوانڕۆ. لە باشورەوە پاڵی داوەتە ماھیدەشت. مەلا نەسڕوڵڵا لە سەردھمی فەقێیەتیدا ڕوو دەکاتە ناوچەکانی دەوروبەری زێدی ژیانی باب و باپیرانی. لە پاشانا کە دەگاتە پلەی مەلایی گوندی زێویە دەبێتە مەڵبەندی ژیانی. سەرەتا حەریق لای باوکی ...\nمێژووی مەی خواردنەوە و ئاکامە خراپەکانی خواردنەوەی ئەلکھوول زۆر لە مێژە لە ناو گەلانی گۆی زەوی باوبووە و تەنیا جیاوازی لەوەدا بووە کەسانێک بە ئازادی و کەسانێکی دیکە بە دزیەوە خواردوویانەتەوە و بە پێی کولتور و ئایین و داب و نەریتی کۆمەڵگا خواردنەوەی مەی باو بووە. لە ھەندێک لە ئایینەکاندا خواردنەوەی مەی یاخود شەراب جێگای تایبەتی ھەیە. بۆ مەسیحیەکان شەراب نیشانەی خوێنی عیسایە و بۆ جولەکەکانیش خواردنەوەی شەراب لە زۆربەی کۆبوونەوە ئایینیەکاندا فەرز و پێویستە. لە ئیسلامیش دا خواردنەوەی شەراب لە سەرەتادا حەڵاڵ بووە و لە پاشدا حەرام کراوە.\nھەڵچوون – گرژبوونی قۆلۆن پەیوەندی نێوان مێشک و کۆئەندامی ھەرس مێشک و کۆئەندامی ھەرس بە راستەوخۆ و ناراستەوخۆ کاریگەرییان لەسەر یەکتر ھەیە. کاریگەری مێشک لەسەر کۆئەندامی ھەرس لەڕێگەی جووڵەدەماری ڤاگەس و چەندەھا فاکتەری کیمیاوی دەمارەگەیەنەر دەبێت، ھەروەھا فشاری دەروونی دەبێتە ھۆی ژانە سک، ھێڵنج، ئاوسانی سک و کەمبوونەوەی ئارەزووی خواردن. بەپێچەوانەوە، کۆئەندامی ھەرس کاریگەری ھەیە لەسەر مێشک لەڕێگەی بەکتریای ناو قۆلۆن. ئەو بەکتریا سوودبەخشانە ھاوسەنگی ناو قۆلۆن ڕادەگرن، ھەروەھا تەندروستی مێشک ڕادەگرن لەڕێگەی بەرھەمھێنانی چەندەھا ماددەی سوودبەخش. گرژبوونی قۆلۆن پەیوەندی زۆر بەھێزی ھەیە لەگەڵ ح ...\nچا یان چایی چای ناوێکی چینییە بەکاردێت بۆ ئەو درەخت و دەوەن و گەڵا و خواردنەوەیەی لە گەڵا دروستدەکرێت، ڕووەکەکەی هەردەم سەوزە، و شوێنی بنەڕەتی ڕۆژهەڵاتی ئاسیایە، لە شوێنی خۆیدا تا ٩ مەتر بەرز دەبێتەوە، بەڵام لە کێڵگەکاندا دەوەنی بچوکن درێژییان ٩٠-١٥٠ سم. گەڵاکانی ڕمییە لە شێوەدا و ڕەنگی سەوزی تۆخە، وگوڵەکانی سپی زەردباوی بۆنخۆشە، ولە سەدەی هەشتدا چێنراوە بە شێوەیەکی بازرگانی.\nچا بە خواردنەوەیەک هەژمار دەکرێت کە زۆرترین بەکارهێنانی هەیە لە دوای ئاوەوە، و گرنگترین وڵاتانی بەرهەمهێنی چا ئەمانەن: هیند، چین، سیلان، ئەندەنوسیا و ژاپۆن. و ئەو وڵاتانەی زۆرترین وەریدەگرن، شانشینی یەکگرتوو، وڵاتە یەکگرتووەکانی ئەمریکا، ئوسترالیا، ڕووسیا، کەنەدا، هۆڵەندا. چاندنی پێویستی بە خاکێکی پاراوی سوک هەیە، لەگەڵ کەشێکی گەرم، و هەوای شێدار و بارانێکی زۆر. گەڵاکانی بە سەوزی بە دەست لێدەکرێنەوە و وازیان لێ دەهێنرێت تا ووشک دەبن.\nووشەکە لە فارسیەوە هاتووە چای هەندێک لەو باوەڕەدان چا لە هیندییە سورەکانەوە هاتووەن بەڵام ئەم زانیارییە هەڵەیە، هەندێک سەرچاوەی زانیاری وەک ئینسایکلۆپیدیای بەریتانی ئاماژە بەوە دەکەن کە ئەسڵی چا وڵاتی چینە، لەوێوە بڵاو بۆتەوە بە ئاسیادا لە پێنج هەزار ساڵەوە.\nچینییەکان بۆ یەکەم جار چایان چاندووە و بەکاریانهێناوە، وا دەگێڕنەوە کە پاشا شینۆگ خولیای کۆکردنەوە و چارەسەر بە ڕووەک بووە، و حەزی کردووە بە خواردنەوەی ئاوی گەرم دوای کوڵانی، و هەندێک گەڵای چای لە باخەکە جێهێشتووە و بە ڕێکەوت با گەڵایەکی وشکی چا دەباتە ناو ئاو گەرمەکە، و پاشاکە هەست بە گۆڕانی ڕەنگی ئاوەکە دەکات، کە لێی دەخوات زۆر بە دڵی دەبێت و دواتر بەردەوام دەبێ لەسەر خواردنەوەی بەم شێوەیە بەکارهێنانی لە چین و دەرەوەیدا بڵاو دەبێتەوە.\nو چا بە گشتی ناسرا لە جیهاندا لە سەدەی حەڤدەدا و یەکەم باری چا گەیشتە ئەوروپا لە ساڵی ١٦١٠ و لەوێوە بەکارهێنانی چا لای ئەوروپیەکان دەست پێدەکات، هەروەها خواردنەوەی چا لای عەرەب باو نەبووە تا دوای سەردەمی عەبباسی و لە دوای ئەم مێژووە هاتۆتە ناوچە عەرەبیەکان و بە تایبەت عێراق کە لە ئێستادا ناسراوترین و ناودارترین خواردنەوەیە لە عێراقدا.\n2. چا لە جیهاندا\nگرنگترین خواردنەوەی مەزاجییە، و چا لە ئاسیاوە گواستراوەتەوە بۆ ئەوروپا لەڕێگەی پورتوگالییەکانەوە، و دوای نزیکەی سەد ساڵ ئینجا بەردەست دەکەوت بۆ هەموو خەڵک بە نرخێکی گونجاو لە بازاڕە ئەوروپیەکاندا. پاشان خواردنەوەی بووە بە عادەتێکی کۆمەڵایەتی لە ئەوروپا و لە ناوچە جیاوازەکانی جیهاندا. و چا بە زۆری لە هیندەوە دێت لەگەڵ دوورگەی سیلان و چین و ئەندەنوسیا.\nچا جۆر و تامی جیاوازوی هەیە لەوانە:\nبیکۆ: لە چینەوە دێت و دەناسرێتەوە بە تامە تیژەکەی.\nپرتەقاڵی: بەڵام پەیوەندی نیە بە پرتەقاڵەوە بەڵکو لە ناوچەی ئۆرانیینی هۆڵەندییەوە دێت.\nگوڵی: دەناسرێتەوە بە بۆنخۆشی\nچای نەرم: لە گەڵای وردی نەرم دروست دەکرێت و ڕەنگێکی ئاڵتونی هەیە.\n3. سود و زیانەکانی چا\nچەندین لێکۆڵینەوەی ئەکادیمی لە سوید و بەریتانیا و وڵاتە یەکگرتووەکان سوودە تەندروستییە زۆرەکانی چایان سەلماندووە وهاوکات توانای زیادکردنی بەرگری لەشی مرۆڤ لە بەرامبەر نەخۆشیەکان، لەوانەش:\n3.1. سود و زیانەکانی چا سودەکانی چا\nچا سودی زۆری ھەیە بۆ دورکەوتنەوە لە نەخۆشیەکانی دڵ و بۆری خوێن و ھەروەھا دورکەوتنەوە لە جەڵتە، چا دەبێتە ھۆی دابەزاندنی کێشی لەش و کەمکردنەوەی کۆلیسترۆل لە خوێندا، بە ھۆی خێراکردنی سوتاندنی چەوری.\nچەندین لێکۆلینەوە لە وڵاتانی ئەمەریکا و چین سەلماندویانە کە چا کارگەریەکی ئیجگار گەورەی ھەیە بۆ دورکەوتنەوە لە توشبون بە شێرپەنجە، چا بە دژە شێرپەنجە ناودەبرێت بە ھۆی بونی epigallocatechin-٣-gallate EGCG)، کە رێگری دەکات لە گەشە کردنی خانە شێرپەنجەییەکان.\nچا یارمەتی دەرە بۆ پاراستنی ددانەکان لە کلۆربون، نزیکی ٣٠٠ جۆری بەکتریا بەشدارە لە کلۆرکردنی ددانەکان، خواردنەوەی چا رێگری دەکات لە نوساندنی بەکتریا بە ددانەکانەوە و لاوازکردنی گەشەی بەکتریا بەھۆی بونی رێژەیەکی بەرزی دژە ئۆکسێنەرەکان لە چادا.\nبە ھۆی بونی پێکھاتە خۆراکی فلاڤۆنید لە چادا، یارمەتی پتەوکردنی ئێسکەکان دەدات، ھەروەھا سودی زۆری ھەیە لە ڕێگرتن لە ھەوکردنی کڕکڕاگەکان.\nچا ھاوسەنگی ئاو لەلەشدا رادەگرێت بە رێگرتن لە کردنە دەرەوەی ئاو کە سودی زۆری ھەیە بۆ دورکەوتنەوە لە تینوێتی.\n3.2. سود و زیانەکانی چا زیانەکانی چا\nچا رێگرە لە مژینی پرۆتین و چەندین پێکھاتەی تری خۆراکی لە رێخۆڵەدا، ھەروەھا بەھۆی بونی ئۆکسلەیتس لە چادا زیان دەگەیەنێت بە گورچیلەکان بەتایبەتی ئەوانەی نەخۆشی گورچیلەیان ھەیە.\nبەھۆی بونی تانین لە چادا ھۆکارێکە بۆ توشبون بە شێرپەنجەی سورێنچک بەتایبەتی کاتێک کە چای زۆر گەرم بخورێتەوە.\nرێگرتنی لە مژینی ئاسن لە ریخۆڵەکاندا کە ئەمەش زیانی زۆر گەورە دەگەیەنێت بۆ ئەو کەسانەی کەم خوێنن.\n4. ڕێنمایی لەسەر خواردنەوەی چا\nنابێت بە ھیچ شێوەیەک راستەوخۆ پاش نان خواردن چا بخۆینەوە، چونکە رێگری دەکات لە مژینی ژمارەیەک پێکھاتەی سودبەخش لە ریخۆڵەکاندا، بە تایبەتی لە کەسانی کەم خوێن و لاوازدا زیانی زۆر دەگەیەنێت، وا باشترە ٣٠-٦٠ خولەک پاش نان خواردن چا بخورێتەوە.\nپێویستە خۆمان بپارێزین لە خواردنەوەی چای خەست پڕ رەنگ، ھەروەھا پێویستە گەرمی ئەو چایەی دەیخۆینەوە ئاسایی بێت نەک داخ بوبێت، چونکە چای زۆرگەرم زیانی زۆری ھەیە بۆ تەندروستی وەک کەمکردنەوەی ھەستی تام کردن لە زماندا، توشبون بە شێرپەنجەی قورگ و سورێنچک.\nچا بە رێژەیەکی گونجاو بخۆینەوە واتا لە رۆژێکدا ٣-٥ کوپ، وە لەم رێژەیە زیاتر رەنگە زیان بگەیەنێت.\nبیرە یەکێکە لە کۆنترین زۆر خوراوەترین خوارنەوە کھوولییەکان، و سێیەم بەناوبانگترین خوارنەوە لە دوای ئاو و چا. بیرە لە تۆوی دانەوێڵە دروستدەکرێت - بە زۆری لە جۆی ماڵتکراو، ھەروەھا گەنم، گەنمەشامی، و برنجیش بەکاردێت.\nجین سێ یون\nجین سێ یون بە ناوی سەرەکی کیم یون جونگ ، ئەکتەرێکی کۆریای باشوورـە. جین سێ یون لە درامی کۆریایی کچی من گوڵە ، ڕووبەندی بووکێنی ، گوڵێک لە زیندان  و شازادەی مەزن ، ڕۆڵی سەرەکی گێڕا.\nچای سەوز جۆری چایەیە کە گەڵای کەمیلیا سینێنسیس چرۆ دەکرێت. مێژووی بەرھەمھێنانی ئەم جۆرە چایە بۆ ١٢٠٠ ساڵ پێش ئێستا دەگەڕێتەوە.بنچینە چای سەوز لە چین دەست پێکردوە، بەڵام بەرھەمھێنانی بۆ دیکەی وڵاتان لە ڕۆژھەڵاتی ئاسیا بڵاو بووتەوە.


- بەڕێزان ئەندامانی مەکتەبی سیاسی و سەرکردایەتی لایەنە سیاسییەکان.\n- بەرێزان ئەندامانی پەرلەمانی کوردستان.\n- بەڕێزان سەرۆکی ئەنجوومەنی پارێزگاو پارێزگارو جێگری پارێزگاری سلێمانی.\n- بەڕێزان ئەندامانی ئەنجوومەنی پارێزگای سلێمانی.\n- بەڕێزان سەرۆک زانکۆکانی کوردستان.\n- بەڕێزان قائمقام وحاکمە بەرێزەکان و مامۆستایانی زانکۆ.\n- سەرجەم کەسایەتییە بەڕێزەکانی ئامادەبوو لەم دیدارە.\nبەناوی سەرۆکایەتی هەردوو ئەنجوومەنجی زانکۆی سلێمانی و زانکۆی پۆلی تەکنیکی سلێمانی پڕ بەدڵ بە خێر هاتنی گەرم لە ئێوەی بەڕێز دەکەم بۆ (دیداری سلێمانی بۆ لامەرکەزیەت) کە بەهاوکاری ناوەندی کاروباری یاسایی یەکێتیی نیشتمانیی کوردستان ئەنجام دەدرێت.\nئەمڕۆ هەردوو زانکۆ وەک دوو ناوەندی ئەکادیمی و دوو دەزگای زانستی گەورە لە کوردستان کە خاوەنی چەندین بڕوانامەی بەرزی زانستیین لە سەرجەم بوارەکانی حوکمدان وە بەتایبەتی لە بواری سیستمی لامەرکەزیەتیدا، هەوڵ دەدەین لە رێگای ئەم کەسایەتییە خاوەن بڕوانامە بەرزانەوە لەگەڵ چەند کەسایەتییەکی خاوەن ئەزموونی کاریگەری سەرکەوتوو بەشێوەیەکی زانستییانە تیشک بخەینە سەر گرنگی چەمکی لامەرکەزیەت لە سیستمی حوکمدانی دنیای ئەمڕۆدا.\nوەک ئاشکرایە لای ئێوەی بەڕێز بە درێژایی مێژووی حکومەتی عیراق لەسەرەتای دروستبوونی دەوڵەتی عیراق تا ساڵی 2005 هەمیشە سیستمی حوکمڕانی لە عیراقدا مەرکەزی بووە، هۆکاری ئەم جۆرە حوکمڕانییە مەرکەزییە هەمیشە بریتی بووە لە بەهێزکردنی دەسەڵاتی سیاسی ئەو حیزبەی حوکمڕانی کردووە لەبەرئەوە سیستمی لامەرکەزییان بە هەڕەشە بۆ سەر دەسەڵاتی خۆیان زانیوە، بەڵام خۆشبەختانە پاش رووخانی رژێمی بەعسی فاشی لە ساڵی 2005 کاتێک جارێکی تر دەستوور نووسراوە، تا رادەیەک ئاماژە بە سیستەمی حوکمڕانی لامەرکەزی کراوە لە دەستوری نوێی عیراقدا، ئەمە ئەوەمان پێ دەڵێت کە سیستەمی لامەرکەزی لە عیراق و هەرێمی کوردستان خۆی لە خۆیدا بە نیسبەت گەلی عیراق تازەیەو لە هەمان کاتیشدا سیستەمێکی ئاڵۆزە، بۆیە پێویستە لەلایەن کەسانی پسپۆڕو خاوەن ئەزموونی کارگێڕی چەندین دیدارو سیمینارو کۆنفرانسی لەسەر ببەسترێت بۆ زیاتر تێگەیشتن لەم جۆرە سیستەمە، وە ئەنجامدانی ئەم دیدارەی ئەمرۆ هەست کردنمانە بەو راستییە زانستییەو هەوڵێکە بۆ زیاتر شرۆڤەکردنی سەرجەم لایەنە نەزانراوەکانی ئەم سیستەمە.\nهیوادارین ئەم بابەت و توێژینەوانەی ئەمڕۆ لەم دیدارە پێشکەش دەکرێت لە داهاتوودا ببێت بەبەشێک لە کارنامەی ئەو پڕۆژەیەی کە لە ئێستادا هەوڵی بۆ دەدرێت لە کوردستان جێبەجێ بکرێت بۆ سەرجەم پارێزگاکان.


5/19/2020 11:05:00 AM 233 جار خوێندراوەتەوە\nلەدوای سێ ساڵ کۆچکردن و لە سێیەمین ساڵیادی کۆچی دوایی ڕەوانشاد کاک نەوشیرواندا دوو ڕاستی زۆر سادە :\n۱- تەنها یەک ڕۆژ ڕۆژی ئەو و یادی ئەو نیە بەڵکو ئەو بۆ هەمیشە و بەردەوام لە یادەوەری تاکی کورد زیندوەو یادی ئەوە .\n۲- نەوشیروان مستەفا موڵکی تەنها لایەنێک و شۆڕشێک و پارچەیەکی نیشتمان نیە و موڵکی هەموان و هەرچوار پارچە و گەلێکە .\nیادی ڕەوانشاد نەوشیروان مستەفا لە یەک ڕۆژدا کورت ناکرێتەوە و کۆتایی نایە، تەنها ڕۆژێک یادی ئەو نیە . هەرکەس دەتوانێت ئەو ڕاستیە بزانێت هەموو ڕۆژێک ڕۆژی ئەوە و یادی ئەوە . وەک چۆن هەموو ڕۆژێک ڕۆژی نیشتمانە بەڵام دەکرێ لەنیشتماندا ڕۆژێک هەبێت بۆ ئازادی و سەربەخۆیی .\nنەوشیروان مستەفا ئەو پیاوەی ڕۆژی لە دایک بوونی هەیە، وەک چۆن ڕۆژی کۆچی دوایی هەیە، بەڵام ڕۆژێکی تایبەت نیە بەیادی ئەو، چونکە ئەو بۆ هەمیشە لە یادو یادەوەری هەرتاکێکی کورد، هەر ئازادیخوازێک، هەر شۆڕشگێڕێک و هەرتاکێکی خوێندەوار و هۆشیار دەمێنێتەوە .\nکەسێک ڕۆژی یادی دەبێت تەنها لە ڕۆژێکدا بیر خەڵک بێتەوە، بەڵام نەوشیروان مستەفا مێژوویەکی تۆمار کرد کە هەموو ڕۆژێک ببێ بە یادی ئەو و ببێ بە یادەوەری .\nسەیرکەن لەدوای کۆچی ئەو چەند ڕوداوگەلێک ڕویان داوە، لە هەر ڕوداوێکی سیاسی، ئابوری، سەربازی و ڕۆشنبیری و فەرهەنگی و پێکەوەیی کەچی ئەو چەند ساڵ پێشتر قسەی لەسەر کردوە و پڕۆژەی بۆ هەبوە . بۆیە دەکرێت بۆ هەر ڕوداوگەلێک بگەڕێینەوە بۆ وتەکانی، نوسینەکانی، یادەوەریەکانی .\nئەو لە زەمەنی خۆیدا پێشبینیەکانی بۆ داهاتوو کوردەواری گوتەنی وەک نەخشی سەر بەردبوون .\nهەموو ئەمانە بۆ ئەبەد و لە هەموو ڕۆژێکدا بە زیندویی دەیهێڵنەوە ئەو بوو بە دەستورێکی سیاسی بۆ هەر پێشهاتێک دەبێت بۆی بگەڕێینەوە .\nپێشەنگی کردی بە موڵکی هەموان\nنەوشیروان مستەفا چۆن بۆخۆی نەژیا، ئاواش تەنها موڵکی شۆڕشێک و بزوتنەوەیەک و تەنانەت یەک قۆناغی مێژووییش نیە ودەتوانین بڵێین سنوری نەتەوەو گەلێک تێدەپەڕێنێ .\n٭ کەسایەتی نەوشیروان مستەفا لە گۆشەنیگای نوسەرێک وەک مێژوو نوسێک و توێژەروکۆمەڵناسێک سنوری هەرێمێک و نیشتمانێک تێدەپەڕێنێ و دەبێت بە موڵکی مرۆڤایەتی .\nئەو بە نوسینەوەی مێژوو و لێکۆڵینەوە لە مێژوو و ئەدەبی کۆنی ناوچەکە و نوسینەوەی قۆناغێکی گرنگی مێژوو کە خۆی کاراکتەری سەرەکی و ڕابەری بەشێکی بوە، دەبێت بە سەرچاوەیەکی گرنگ و پڕ بە پێز بۆ لێکۆڵینەوە لە مێژووی شارستانیە کۆنەکان و مێژووی نوێ و هاوچەرخ .\n٭ نەوشیروان مستەفا تەنها موڵکی بزوتنەوەی گۆڕان نەبوو بەڵکو بزوتنەوەی گۆڕان موڵکی ئەو بوو وەک دوا پڕۆژەی سیاسی و بە پێی پێویستی ئەم قۆناغەی هەرێم و ناوچەکە پێیدا گوزەری دەکرد . هەڵەیەکی گەورەیە و بێ ویژدانی و لێدانی بە ئەنقەست و بێ ئاگاییە لە سنوردارکردن و ناوهێنان و ناو لکاندنی تەنها بە بزوتنەوەیەکەوە . کەواتە ئەو موڵکی گۆڕان نەبوو بەتەنها بەڵکو موڵکی میلەتێک بوو وەک چۆن کاک نەوشیروان تەنها خاوەنی گۆڕان نەبوو بەڵکوو خاوەنی چەندین پڕۆژەی تر بوو .\n٭ نەوشیروان مستەفا تەنها ڕابەری شۆڕشێکی چەکداری و ئەندازیارێکی ڕاپەڕین نەبوو، بەڵکو ئەو پشتیوانێکی سەر سەختی نوسەران و بیری ئازادبوو، وەک چۆن ڕابەری بیری بەگژداچونەوەی گەندەڵی و نادادی و نا یەکسانی بوو ، ئاواش ڕابەری بیری ئۆپۆزسیۆن بوون و دەنگی ئازاد و گێڕانەوەی متمانەو قورسایی دەنگدەر بوو . ڕابەری گێڕانەوەی مافی مافخوراوو هەژاران بوو نازناوی باوکی هەژاران لە لایەن هەژاران و مافخوراوانی کوردستان لەدوای کۆچی دوایی گەواهی دەری ئەم ڕاستیەن .\n٭ خەبات و شۆڕش و بیری ئەو، گشتگیر و فراوان بوو . خەم و ئومێدی ئەو بۆ ئازادی و ڕزگاری بێ سنور بوو. نیشتمان و شوێنی خەباتی ئەو فراوان بوو پارچەیەک و دووان نەبوو زێتر بوو .\nئەو موڵکی میلەتێک بوو بۆیەش پڕۆژەکانی بۆ میلەتێک بوو دوا پڕۆژەی لە بواری( سیاسی ، ڕاگەیاندن ، ڕۆشنبیری و فەرهەنگی) بۆ خەڵک و بۆ هۆشیاری گشتی بوون نەک تایبەت و خودی . وەک چۆن خەمی میلەتێک موڵکی ئەو بوو .\n٭ ڕابەری شۆڕشی گەل و ڕزگاری نیشتمانی وسەرکردەو ڕابەری شۆڕشی مەدەنی، پێشەوای بەگژداچونەوەی گەندەڵی و جێگە ئومێدی بیری ئازادیخوازی\nڕابەری کاروانی بەدیهێنەری دادی کۆمەڵایەتی\nڕابەری شۆڕشی هۆشیاری بۆ هەمیشە (نەخێر ) ەکەی تۆ بەڕوی زوڵم و ستەم پەیڕەو دەکرێت و ڕێباوەڕەکەت بۆ ئەبەد بە زیندویی دەمێنێتەوە .


شۆڕش له پراکتیکدا.\nئێریکۆ مالاتێستا - ئۆکتۆبه‌ری 1922\nو. لە فاسییەوە: هەژێن\nله کۆبوونه‌وه‌یه‌کدا که له بین Bienne ی سویسرا بۆ په‌نجاهه‌مین ساڵیادی ئه‌نجومه‌نی Saint Imier به‌رپا کرا، هاوڕێ بێرتۆنی (Bertoni) و من بۆچونگه‌لێکمان ده‌ربڕین، که هاوڕێ کۆلۆمێر (Colomer) پێی خۆش نه‌بوون. هه‌ر به‌و جۆره‌ی که له ئازادی Libertaire ی پاریسدا نووسیویه‌تی، دڵنیایه بۆچوونه‌کانی ئێمه له‌ته‌ک ئامانجی ئاراسته زیندووەکانی بزاڤی ئه‌نارکیستی هاوچه‌رخ ناته‌بان. وی ده‌نووسێت، هاوڕێیانی ئاڵمانی، ئیسپانی، ڕوسی، ئه‌مه‌ریکایی و ... که له‌و ئاماده له‌و کۆبوونه‌وه‌دا ئاماده‌بوون، هه‌ر وه‌ک خودی خۆی، به‌ڕاده‌یه‌ک ته‌کانیان خواردووه و توڕه بووبوون “émus et presque indigné”.\nبه بۆچوونی من، هاوڕێ کۆلۆمێر له‌مه‌ڕ دەرکی ئاراسته که‌توارییه‌کانی ئه‌نارکیزم، که‌مێک زیادەڕەوی کردوه. به‌هه‌ر بارێکدا، به‌کاربردنێکی نادروستی زمانه‌وانییه، لایەنی که‌م، قسه‌کردن له‌سه‌ر “تووڕه‌یی”، کاتێک بابه‌تی لێدوان له شوێنێکدایه، که هه‌موو که‌سێک ڕاستگۆیانه له به‌رژه‌وه‌ندی ئامانجی هاوبه‌ش، هه‌وڵی ڕوونکردنه‌وه‌ی بۆچوونه‌کانی ده‌دات. به‌هه‌ر شێوه‌یه‌ک باشتره گفتوگۆکان له بارێکی دۆستانه‌دا ڕاگرین، ئاوا که ئێمه له بین Bienne پێی هه‌ستاین.\nهاوڕێ بریتۆنی، بێگومان پشتیوانی له بۆچوونه‌کانی خۆی له (ژیانه‌وه-Réveil)دا ده‌کات؛ منیش له (مرۆڤایه‌تی نوێ-Umanità Nova) هه‌مان کار ده‌که‌م، به‌و جۆره‌ی که کۆلۆمێر له ( ئازادیخوازی-Libertaire) کردی. هیوادارم هاوڕێیانی تریش له‌م لێدوانه‌دا به‌شداری بکه‌ن؛ ئه‌مه له به‌رژه‌وه‌ندی هه‌موواندا ده‌بێت، ئه‌گه‌ر هه‌مووان چاودێر بن، ئاڵوگۆڕ له هزری به‌رامبه‌ردا به‌هۆی وه‌رگێرانه‌وه بۆ زمانه‌کانی تر ڕوو نه‌دات. ئه‌مه زیانی نییه، به هیوای ئه‌وه‌ی که هیچ که‌س به بیستنی شتێک که پێشتر بیری لێ نه‌کردبێته‌وه، ئازار نه‌چێژێت.\nله  بین Bienne له‌مه‌ڕ دوو بابه‌ت لێدوان کرا: "په‌یوه‌ندی نێوان سه‌ندیکالیزم و ئه‌نارکیزم" و " چالاکی ئه‌نارکیستی له سه‌رهه‌ڵدانی یاخیبووندا". له هه‌ڵیکی تردا و له‌سه‌ر خۆ ده‌گه‌ڕێمه‌وه سه‌ر بابه‌تی پێشین، هه‌روا خوێنه‌رانی Umanità Nova ده‌بوو به‌ر له‌مه، بزانن من له‌م باره‌وه چوون بیرده‌که‌مه‌وه. به خێرایی ڕوونی ده‌که‌مه‌وه، که له‌مه‌ڕ بابه‌تی دوایین چیم گوتووه.\nئێمه ده‌مانه‌وێت هه‌رچی زووتر شۆڕش ڕوو بدات و له ته‌واوی هه‌له‌کان که ئه‌گه‌ری ڕه‌خسانیان هه‌یه، که‌ڵک وه‌ر بگرین.\nبێجگە له ژماره‌یه‌کی که‌م له "فێرکاران"، که باوه‌ڕیان به له توانادابوونی ڕاپه‌ڕینی جه‌ماوه‌ر به‌ره‌و ئامانجی ئه‌نارکیستی، پێش ئاڵوگۆری مه‌رجه مادی و مۆڕالییه‌کانی ژیانی جه‌ماوه‌ر، هه‌یه، ئه‌وانه‌ی که شۆڕش بۆ کاتێک که هه‌مووان تونایان هه‌بێت ئه‌نارکیستییانه بژین، دواده‌خه‌ن، هه‌موو ئه‌نارکیسته‌کان له خوازیاری لەناوبردنی هه‌رچی زووتری میرایه‌تییه هه‌نووکه‌ییاندا هاوڕان، ڕاستی شته‌که ئه‌وه‌یه، که ئه‌وان هه‌رده‌م، ته‌نیا که‌سانیکن، که به‌ڕاستی ئاره‌زوومه‌ندییان بۆ ئه‌نجامدانی وه‌ها کارێک نیشاندده‌ن.\nسه‌ره‌ڕای ئه‌وه‌ش، شۆڕشگه‌لی سه‌ربه‌خۆ له "ویست و خواستی" ئه‌نارکیسته‌کان، ڕوویان داوه، ڕوو ده‌ده‌ن و له داهاتووشدا ڕوو ده‌ده‌ن؛ له‌وێوه که ئه‌نارکیسته‌کان ته‌نیا که‌مایه‌تییه‌کی بچووکی خه‌ڵک پێکده‌هێنن و ئه‌نارکیزم ناتوانرێت به‌سه‌پاندنی زۆر و توندوتیژی ئه‌و که‌مایه‌تییه پێک بێت، ڕوونه که شۆڕشه‌کانی ڕابوردوو و داهاتوو، شۆڕشی ئه‌نارکیستی نه‌بوون و له‌وانه‌شه نه‌بن.\nدوو ساڵ له‌مه‌وبه‌ر له ئیتالیا شۆڕشێک له ڕووداندا بوو، ئێمه‌ش ئه‌وه‌ی له تواناماندا بوو، کردمان تاکو ڕووبدات. به‌ڵام وه‌ک دژه‌خونانی سۆشیالیزم و لایه‌نگرانی یه‌کێتییه‌کان مامه‌ڵه‌مان له‌ته‌کدا کرا، وه‌ک که‌سانێک که به‌ر به هێزی بزووتنه‌وه‌ی جه‌ماوه‌ری بگرن و میرایه‌تییه پاشایه‌تییه له‌رزۆکه‌کان، له به‌رده‌م ناڕه‌زایه‌تییه‌کانی دژ به گرانبوونی گوزه‌ران، له‌وانه مانگرتنه‌کان له ناوچه‌ی پیدمۆنت (Piedmont) و ڕاپه‌ڕینی ئانکۆنا (Ancona) و ده‌ستبه‌سه‌رداگرتنی کارخانه‌کان، ڕزگار بکه‌ن.\nده‌بێت چی بکه‌ین، ئه‌گه‌ر شۆڕش له پێناو باشبووندا سه‌رهه‌ڵبدات؟\nده‌بێت چی بکه‌ین، له شۆڕشێکدا که سبه‌ینێ ڕوو ده‌دات؟\nهاوڕێیانی ئێمه له شۆرشه‌کانی که له ڕوسیه، باڤاریا (هه‌رێمی بایه‌رن له ئاڵمان)، هه‌نگاریا و شوێنه‌کانی تر، چییان کردووه و ده‌یانتوانی چ کارێک ئه‌نجامبده‌ن و پێویست بوو چی بیکه‌ن؟\nئێمه ناتوانین ئه‌نارکی پێک بهێنین، لایه‌نی که‌م ئه‌نارکییه‌ک نا، که ته‌واوی خه‌ڵک و په‌یوه‌ندییه کۆمه‌ڵایه‌تییه‌کان گرتبێته‌وه، له‌به‌ر ئه‌وه‌ی خه‌ڵکی هێشتاکه ئه‌نارکیست نین و هه‌روه‌ها ئێمه ناتوانین هیچ میرییه‌کی تر په‌سه‌ند بکه‌ین، به‌بێ ئه‌وه‌ی ده‌ستبه‌رداری شه‌یداییمان ببین و هه‌ر هۆکارێکی ئه‌نارکیستبوونمان له ده‌ست نه‌ده‌ین. به‌م پێیه، ده‌ی که‌واته چ کارێک ده‌توانین و ده‌بێت ئه‌نجام بده‌ین؟\nئه‌مه ئه‌و گرفته بوو، که له بین Bienne لێدوانی له‌باره‌وه کرا و گرفتێکه که له له ئێستادا زۆرته‌رین گرنگی هه‌یه، وه‌ها هه‌لێکی زۆر، کاتێک که له پڕێکدا له‌ته‌ک بارودۆخێکی وا ڕووبه‌ڕوو بووین، که یا ده‌بێت بێدوودڵی و ده‌ستبه‌جێ ده‌ستبه‌کار بین یا له مه‌یدانی خه‌باتیدا هه‌ڵبێن و سه‌رکه‌وتنی که‌سانیتر له‌باربکه‌ین.\nپرسه‌که له‌سه‌ر شۆڕش نه‌بوو، به‌و جۆره‌ی که ئێمه ده‌مانه‌وێت، شۆڕشێکی ڕاستینه‌ی ئه‌نارکیستی به شێوه‌یه‌ک گونجاو ده‌بوو ئه‌گه‌ر هه‌موو خه‌ڵک یا لایه‌نی که‌م زۆرینه‌ی خه‌ڵک له ناوچه‌یه‌کی دیاریکراودا ئه‌نارکیست بوونایه. پرسی گه‌ران بوو بۆ به‌دستهێنانی باشترین کاری لواو له به‌رژه‌وه‌ندی بزاڤی ئه‌نارکیستی له ئاڵوگۆڕی کۆمه‌ڵایه‌تی گونجاو له هه‌لومه‌رجی هه‌نووکه‌ییدایه.\nپارته ده‌سه‌ڵاتخوازه‌کان به‌رنامه‌ی دیاریکراویان هه‌یه و ده‌یانه‌وێت به زۆر بیسه‌پێنن؛ له‌به‌ر ئه‌وه‌یه که ئه‌وان ئاره‌زووی ده‌سه‌ڵاتگرنه‌ده‌ست ده‌که‌ن، به چاوپۆشین له‌وه‌ی که ڕه‌وا بێت یا ناڕه‌وا، هه‌وڵی گۆڕینی کۆمه‌ڵگه به شێوازی خۆیان و له ڕێگه‌ی یاسایه‌کی تازه‌وه ده‌ده‌ن. ئه‌مه ڕوونی ده‌کاته‌وه، که بۆچی ئه‌وان له قسه‌دا و هه‌روا له زۆربه‌ی نیه‌تیاندا شۆڕشگێڕن، به‌ڵام کاتێک که هه‌لێک ده‌ڕه‌خسێت، له شۆڕشکردندا تووشی ڕارایی ده‌بن. ئه‌وان له پێشوازی دڵنیانین، ته‌نانه‌ت له زۆرینه‌ی خه‌ڵک ناچالاکترن، ئه‌وان هێزی سه‌ربازی پێویستیان بۆ جێبه‌جێکردنی فه‌رمانه‌کانیان له سه‌رتاسه‌ری وڵاتدا له‌به‌رده‌ستدا نییه و له گشت به‌شه جۆراوجۆره‌کانی بواری چالاکییه کۆمه‌ڵایه‌تییه‌کاندا که‌سانی خۆبه‌شی شاره‌زایان نییه... له‌به‌ر ئه‌وه هه‌رده‌م ناچارن جێبه‌جێکردن دوا بخه‌ن، تاکو ئه‌وه‌ی به‌ناچاری به‌هۆی یاخیبوونی جه‌ماوه‌ره‌وه میرایه‌تی به‌ده‌ست ده‌هێنن. له‌ته‌ک ئه‌وه‌ی که ته‌نیا جارێک بوونه خاوه‌نی ده‌سه‌ڵات، ده‌یانه‌وێت بۆ هه‌میشه تێیدا بمێننه‌وه، هه‌ر بۆیه هه‌وڵ ده‌ده‌ن شۆڕشێک که کارایی له‌سه‌ر داناون، دوا بخه‌ن، به‌لارێدا ببه‌ن و راگرن.\nبه‌پێچه‌وانه‌وه، ئێمه ئامانجێکمان هه‌یه و بۆی ده‌جه‌نگین و ده‌مانه‌وێت به‌دی بهێنین، به‌ڵام له‌و باوه‌ڕه‌دا نین که ئامانجی به‌رزی ئازادی و دادپه‌روه‌ری و خۆشه‌ویستی له ڕێگه‌ی توندوتیژی میرایه‌تییه‌وه بێته دی.\nئێمه نه بۆ خۆمان ده‌مانه‌وێت ده‌سه‌ڵات بەده‌سه‌ت بهێنین و نه بۆ که‌سی تریش. ئه‌گه‌ر به هۆی که‌می توانامانه‌وه نه‌توانین به‌ر به هەبوون و جێگیری میرییه‌کان بگرین،هه‌وڵ ده‌ده‌ین هه‌ده‌م تا ئه‌و جێیه‌ی که له توانادا هه‌یه میرایه‌تی لاواز بکه‌ین. له‌به‌ر ئه‌وه ئێمه هه‌رده‌م ئاماده‌ین بۆ له‌ناوبردن یا لاوازکردنی میری ده‌ستبه‌کار بین، به‌بێ نیگه‌رانییه‌کی زۆر (من ده‌ڵێم "زۆر"، نه‌ک به "هیچ" شێوه‌یه‌ک) له‌و ڕووداوانه‌ی که دواتر ڕوو ده‌ده‌ن.\nبۆ ئێمه توندوتیژی ته‌نیا بۆ به‌رگرییه و ته‌نیا ده‌توانێت له به‌رامبه‌ر توندوتیژیدا به‌سوود بێت. بێجگه له‌مه، کاتێک کە بۆ ئه‌نجامدانی ئامانجه پۆزه‌تیڤه‌کان به‌کار ببرێت، ئەوا یا به شێوه‌یه‌کی گشتی شکست ده‌خوات یا ده‌بیته هۆی پایه‌ڕێژی سه‌رکوت و به‌هره‌کێشی که‌سانێک به‌سه‌ر که‌سانێکی تردا.\nجێگیربوون و به‌ره‌وپێشچوونی به‌ره به‌ره‌ی کۆمه‌ڵگه‌ی مرۆڤه ئازاده‌کان ته‌نیا ده‌توانێت به‌رهه‌می گەشەی ئازادانە بیت؛ ئه‌رکی ئێمه وه‌ک ئه‌نارکیست ڕاستەوخۆ پشتیوانی و دابینکردنی گەشەسەندنی ئازادییە.\nئه‌رکی سه‌رشانی ئێمه ئه‌مه‌یه: لەناوبردن یا کۆمه‌ک به لەناوبردنی هه‌ر جۆره ده‌سه‌ڵاتێکی ڕامیاری، له‌ته‌ک گشت زنجیره هێزه سه‌رکوتگه‌ره‌کان، که پشتیوانی لێده‌که‌ن؛ بەرگرتن یا هه‌وڵ بۆ به‌رگرتن له ده‌رکه‌وتنی میرییە تازەکان و هێزه سه‌رکوتگه‌ره تازه‌کان؛ بە هەموو بارێکدا، خۆلادان له به‌فه‌رمی ناسینی هه‌ر میرییه‌ک، به‌رده‌وامی خه‌بات دژی، داواکاری و خواست تا ئه‌وه‌نده‌ی دەلوێت به زۆر، مافی ڕێکخراوبوون و ژیان به‌و جۆره‌ی که ده‌مانه‌وێت، مافی ئه‌زموونکردنی ئەو شێوەکانی کۆمه‌ڵگه، که بۆ ئێمە باشتر دێنە بەرچاو، هه‌ڵبه‌ته تا کاتێک که ' ئازادی یەکسانی' کەسانی تر پێشێل ناکەن.\nسه‌ره‌ڕای ئه‌م خه‌باته له دژی سه‌پاندنی میری، که به‌هره‌کێشی سه‌رمایه‌داری ده‌سه‌پێنێت و له‌باری ده‌کات؛ ئێمه پێشتر، خه‌ڵکیمان بۆ ده‌سته‌به‌سرداگرتنی سامانێک که هه‌یه و ئامرزه‌کانی به‌رهه‌مهێنان به‌تایبه‌ت، هه‌ڵخڕاندووه و هاریکاریمان داون؛ کاتێک که بارودۆخێکی وه‌هامان بۆ ڕه‌خسا، که له سایه‌یدا هیچ که‌س نەتوانێت خواسته‌کانی به زۆر به‌سه‌ر که‌سانی تردا بسه‌پێنێت و هیچ که‌س له به‌رهه‌می کاری خۆی جیانەبێته‌وه، ئەوکات ئێمه ده‌توانین له ڕێگه‌ی پاگه‌نده و ڕێنوێنییەکانەوە هه‌نگاو بنێین.\nئایا پێکهاتە و ڕێکخستنی ئەو ڕێکخراوه‌ییە کۆمه‌ڵایه‌تییانە که هەن، له‌ناویان به‌رین؟ به‌ڵێ، به دڵنیاییه‌وه، ئه‌گه‌ر پرسه‌که له‌سه‌ر پێکهاتە سه‌رکوتگه‌رەکان بێت؛ به‌ڵام ئه‌وانه سەرەڕای هه‌موو شتێک، ته‌نیا به‌شێکی بچووکن له ئاڵۆزی ژیانی کۆمه‌ڵایه‌تی. پۆلیس، سوپا، زیندانه‌کان و دەسەلاتی دادوەری پێکهاتەی به‌هێزن بۆ خراپەکاری، که به شێوازی مشەخۆرانە کارده‌که‌ن. پێکهاتە و ڕێکخستنەکانی تری کارگێڕی، چ بۆ باشترکردن یا بۆ خراپترکردن، جۆری ژیانی مرۆڤ دابین ده‌که‌ن؛ به‌بێ ئه‌وه‌ی که به پێکهاتەی باشتر جێگه‌یان بگرینه‌وه، له‌ناوبردنی ئه‌و دەزگایانە ناتوانێت به‌سوود بێت.\nئاڵووێری به‌رهه‌مه‌کان و که‌سته خاوه‌کان، دابه‌شکردنی که‌ره‌سته خواردنەمەنییه‌کان، هێڵی ئاسن، خزمه‌تگوزاری پۆست و گشت خزمه‌تگوزارییه گشتییه‌کان له‌لایه‌ن ده‌وڵه‌ته‌وه یا کۆمپانییه تایبه‌تییه‌کانه‌وه به‌ڕێوه ده‌برێن و بۆ خزمه‌تگوزاری سه‌رمایه‌داری و پاوانگه‌ریی ڕێکخراون، به‌ڵام له خزمه‌تی پێداویستییه که‌توارییه‌کانی خه‌ڵکدان. ئێمه ناتوانین کاریان په‌ک بخه‌ین، (له هه‌ر بارێکدا خه‌ڵکی له‌به‌ر به‌رژه‌وه‌ندییەکانی خۆی، بواری کارێکی ئاوامان پێناده‌ن) مه‌گه‌ر ئه‌وه‌ی که به شێوازێکی باشتر دووباره ڕێکیان بخه‌ینه‌وه. هەروەها ناتوانرێت یه‌ک ڕۆژه ئه‌و شته به ده‌ست بێت، تا باری شتەکان به‌م جۆره بێت، ئێمه توانایی پێویستمان بۆ وه‌ها کارێک نییه. له‌م ڕووه‌وه له‌م چرکە ساته‌دا خۆشحال ده‌بین، بەوەی که‌سانی تر ئه‌م ده‌زگه‌یانه ئه‌گه‌رچی ته‌نانه‌ت به ڕێکخستنیکی جیاواز له‌وه‌ی ئێمه‌ش بێت، به‌ڕێوه به‌رن.\nژیانی کۆمه‌ڵایه‌تی ناوه‌ستێت و خه‌ڵکی ده‌یه‌وێت ڕۆژانی شۆڕش و سبه‌ینێ و هه‌رده‌م درێژه به ژیانی بدات.\nوای لە ئێمه و داهاتووی بۆچوونەکانمان، ئه‌گه‌ر لێپرسراوه‌تی پوچی وێرانییه‌ک که درێژه‌ی ژیان ده‌خاته مه‌رسیییه‌وه، لە ئەستۆ بگرین!\nله کاتی لێدوان لەسەر ئەو سەردێرانە، پرسی پاره، که گرنگییه‌کی زۆری هه‌یه، له بین Bienne که‌وته به‌ر لێدوان.\nله کۆڕوکۆمه‌ڵی ئێمه‌دا ئاساییە، بۆ خستنەڕووی ڕێگه‌چاره‌ی ساده بۆ ئەم گرفتە، بوترێت ده‌بێت پاره وەلابنرێت. دەکرا ئەوە رێگه‌چاره بێت، ئەگەر پرسەکە لەمەڕ کۆمەڵگەیەکی ئه‌نارکی، یا شۆڕشێکی گریمانه‌یی بووایە، که له سه‌د ساڵی داهاتوودا ڕوو بدات، بە گریمانەی ئەوەی کە هه‌رده‌م بۆی هەیە جه‌ماوه‌ر ببێتە ئەنارکیست و کۆمونیست، پێش ئه‌وه‌ی هه‌لومه‌رجێک کە تێیدا دەژین لە ڕێگەی شۆڕشه‌وە گۆڕانی ڕیشەیی بەسەردا هاتبێت.\nبه‌ڵام ئه‌مڕۆ ئه‌م پرسه به شێوازێکی ته‌واو جیاواز، ئاڵۆزە.\nپاره ئامرازێکی به‌هێزی چه‌وسانه‌وه و به‌هره‌کێشییه؛ به‌ڵام هه‌روا ته‌نیا ئامرازێکه (به چاوپۆشین له سه‌رکوتگه‌رترین دیکتاتۆرییه‌کان یا له‌بارترینی ئایدیالیستییەکان) که تا هه‌نووکه له‌لایه‌ن هۆشی مرۆڤه‌وه بۆ ڕێکخستن و به‌رهه‌مهێنان و دابه‌شکردنی ئۆتوماتیک داهێنراوە.\nبۆ ئه‌م سه‌رده‌مه، باشتره له بری ئه‌وه‌ی که خه‌می له‌ناوبردنی پاره‌مان هه‌بێت، با بۆ دابینکردنی شێوازێک بدۆزینه‌وه، که پاره به‌ڕاستی ده‌ربڕی ئه‌نجامی کاری به‌سوود له‌لایه‌ن خاوه‌نه‌کانییه‌وه بێت.\nبە هەر بارێکدا ڕێگه بده‌ن، با بچینه سەر پراکتێکی دەستبەجێ، ئەو بابەتەی که له بین Bienne بە کردەوە مشتومڕی لەسەر کرا.\nبا وای دابنێین، کە سبەینێ ڕاپه‌ڕینێکی سه‌رکه‌وتوو ڕوو ده‌دات. ئه‌نارکیستی یا نائه‌نارکیستی، خه‌ڵکی ده‌بێت له دووی دابینکردن و به‌دەستهێنانی پێداویستییه سه‌ره‌تاییه‌کانیان بن. کەم تا زۆر وەک باری ئاسایی دەبێت پێداویستییەکان لە شاره گه‌وره‌کاندا دابین بکرێن.\nئه‌گه‌ر جوتیاران و باربه‌ره‌کان و ئەوانی تر، ئامادە نەبوون بە خۆڕایی کاڵاکان و خزمه‌تگوزارییه‌کان دابین بکەن و داوای پارەیەکیان کرد کە لە باری ئاساییدا لەسەری راهاتوون و بە سامانی کەتواری دەزانن، ده‌بێت چی بکرێت؟ ئایا به زۆر ناچاریان بکه‌ین؟ که له‌و باره‌دا ده‌بێت ماڵئاوایی له ئه‌نارکیزم و هه‌ر ئاڵوگۆڕێکی گونجاو بۆ باشتر بوون، بکه‌ین. وەرن با وانه له ئه‌زموونی ڕوسه‌کان وه‌ربگرین.\nوەڵامی هاوڕێیان بە گشتی: به‌ڵام جوتیاران لە دستکەوتەکانی کۆمونیزم یا لایه‌نی که‌م ئاڵووێری ڕاسته‌وخۆی کاڵا له‌ته‌ک کالا تێده‌گه‌ن.\nئه‌مانه هەموو زۆر باشن، به‌ڵام بە دڵنیاییەوە تەنیا یه‌ک ڕۆژ نا، هەروەها خه‌ڵکی ته‌نانه‌ت بۆ یه‌ک ڕۆژیش ناتوانن به‌بێ خواردن بمێننه‌وه.\nمه‌به‌ستم پێشنیارکردنی رێگه‌چاره نه‌بوو.\nئه‌وه‌ی مه‌به‌ستمه ئه‌نجامی بده‌م، ڕاکێسانی سه‌رنجی هاوڕێیانە بۆ گرنگترین پرسگه‌لێک، ئەوانەی که له سبه‌ینێی شۆڕشدا ڕووبەڕوومان دەبنەوە.\nبوار بده‌ن با هاوڕێیان له ڕوونکردنه‌وه‌ی پرسه‌کاندا بەشداری بکه‌ن؛ بوار نه‌ده‌ین دۆست و هاوڕێ کولومێر توڕه و دڵگیر بێت.\nئه‌گه‌ر ئه‌م بابه‌تانه بۆ ئەو تازەن، لێنیشتنی وەها ترسێکی زۆر لە تازەگری لە ئه‌نارکیستێک ناوەشێتەوە.\nئه‌م وتاره له ژماره 191ی (Umanità Nova)ی 7ی ئۆکتۆبه‌ری 1922 له بڵاوکراوەته‌وه.


پەیامی پشتیوانی تۆڕەکۆمەڵایەتییەکان لەنێوان ڕووداوەکانی ڕۆژئاوا و ڕۆژهەڵاتی کوردستاندا!\nلەچەند هەفتەی ڕابردوودا دوو ڕووداوی گرنگ تووشی ڕۆژئاوا و ڕۆژهەڵاتی کوردستان هاتوون.\nڕووداوی یەکەم: هێرشی سوپای تورکیا و چەتەکانی بۆ سەر ڕۆژئاوا لەچەند هەفتەی ڕابردوودا.\nڕووداوی دووەم: خۆپیشاندانەکانی ڕۆژهەڵاتی کوردستان و ئێران لەچەند ڕۆژی ڕابردوودا.\nلەسەرەتای هەردوو ڕووداوەکەدا دوو پەیام، وەک هەڵمەتی پشتیوانی لەفۆرمی هاشتاگی تویتەر، لەفەیسبوک بڵاو بووەتەوە، ئەو پەیامە پشتیوانیانە لەڕێگەی تەکنیکی ئەلتیکترۆنی مۆدێرن، بەئاسانی دەتوانرێت بلکێ بە وێنەی پرۆفایلەکانەوە.\nلێرەدا هەوڵ دەدەم بەراوردێکی کورت سەبارەت بە پاشخانی فیکری و دنیابینی هەردوو پەیامەکە بکەم، بەو هیوایەی لەداهاتوودا گرنگی زیاتر بە ڕەهەندە فکری و نێودەوڵەتییەکانی ئەو جۆرە پەیام وهەڵمەتانە بدرێت.\nپەیامی پشتیوانی Save Roava داوایەک و هاندانێکە بۆ پاراستنی ڕۆژئاوا، داویەکە بۆ جوڵە و چالاکی دژی ئەو هێڕشانەی دەکرێنە سەر ڕۆژئاوا.\nهەر لەهەناوی ئەم هەڵمەتەدا، هەڵمەتێکیتر بۆ بایکۆتکردنی تورکیا کەوتە گەڕ کەئەویش بەهەمان شێوە و بەهەمان تەکنیک تا ئێستا بەڕێوەدەچێت.\nئەم پەیامە بە زمانی کوردی (زاری کرمانجیی ناوەند) نوسراوە، لەژێر کوردییەکەدا بە پیتی لاتین هەمان پەیام نوسراوە (Dilman lay Rojhelate)\n"دڵمان لای ڕۆژهەڵاتە " داوا نییە! هاندان نییە، بەڵکو پەیامێکە داوای هاوسۆزی بۆ ڕۆژهەڵاتی کوردستان دەکات. دەکرێت کەسێک لەماڵی خۆی دابنیشێت و بەدڵ هاوسۆزی کوردانی ڕۆژەهەڵات بێت. لێرەدا کاریگەری پەیام و هەڵمەتەکە کۆتایی دێت.\nبە هیوای کۆردنەوەی زۆرترین پشتیوانی بۆ بزوتنەوەی ناڕەزایەتی کوردانی ڕۆژهەڵات و گەلانی ناڕازی ئێران.


هەنگاو: لە ماوەی شەش مانگی یەکەمی ئەمساڵی زایینی لانیکەم حوکمی سێدارەی ٣٠ هاووڵاتیی کورد لە بەندیخانەکانی ئێران جێبەجێ کراوە. ئەمەش دەکاتە ٢٤٪ی کۆی ئەو کەسانەی کە لەو ماوەیەدا لە هەموو ئێران لەسێدارە دراون.\nبە پشتبەستن بە ئاماری تۆمارکراو لە ناوەندی ئامار و بەڵگەنامەکانی ڕێکخراوی مافی مرۆڤی هەنگاو، لە ماوەی شەش مانگی یەکەمی ساڵی ٢٠٢٠ی زایینی، حوکمی سێدارەی لانیکەم ٣٠ هاووڵاتیی کورد لە بەندیخانەکانی ئێران جێبەجێ کراوە.\nلەلایەکی دیکەوە، ڕێکخراوی مافی مرۆڤی ئێران ڕاپۆرتێکی بڵاو کردووەتەوە و ڕایگەیاندووە کە، لەو ماوەیەدا لە هەموو ئێران ١٢٣ کەس لەسێدارە دراون. بە بەراوەرد کردنی ئاماری ئەو دوو ڕێکخراوە مافی مرۆڤییە بەو ئاکامە دەگەین کە زیاتر لە ٢٤٪ی هەموو ئەو کەسانەی کە لە ماوەی شەش مانگی ڕابردوودا لە ئێران لەسێدارە دراون هاووڵاتیی کورد بوون.\nلە کۆی ئەو ٣٠ هاووڵاتییە کوردەی کە لەسێدارە دراون ٢ کەسیان بە تۆمەتی چالاکی سیاسی، ٢ کەسیان بە تۆمەتی بازرگانی کردن بە ماددە سڕکەرەکان و ٢٦ کەسیان بە تۆمەتی قەتڵی ئەنقەست لەسێدارە دراون.\nهەروەها، دوو کەسیان لە کاتی ئەنجامدانی تاوان تەمەنیان ژێر ١٨ ساڵ بووە و لە بەندیخانەکانی ئورمیە و سەقز لەسێدارە دراون.\nهیدایەت عەبدوڵڵاپوور، بەندکراوی سیاسی خەڵکی شنۆ لە پیش چاوی ژمارەیەک بنەماڵەی ئەندامانی سپای پاسداران گوللەباران کراوە کە لە ماوەی ساڵانی ڕابردوودا کەس بەم شێوەیە ئێعدام نەکراوە و دەتوانێ دەستپێکێک بێت بۆ سەرلەنوێ گوللەباران کردنی چالاکانی سیاسی بەتایبەت لە ئێران.\nزۆربەی ئەو کەسانەی لە لەسێدارە دراون خەڵکی پارێزگاکانی ئورمیە و سنە بوون کە هەرکامیان ٩ حاڵەت بووە و لە پارێزگای کرماشان ٧ حاڵەت و لە پارێزگای لوڕستانیش ٥ حاڵەت تۆمار کراوە.


Diplomatic Magazine | بەچیدا دیارە مرۆڤایەتی هێشتا هیچ شتیك لە كۆرۆنا ڤایرۆسەوە فێر نەبووە؟\nبەچیدا دیارە مرۆڤایەتی هێشتا هیچ شتیك لە كۆرۆنا ڤایرۆسەوە فێر نەبووە؟\nلە بنەرەتدا ساتەوەختی میحنەت و قەیرانە گەورەكانی مێژوو،پێویستە خاڵی وەستان و بەخۆدا چونەوەی مرۆڤایەتی بێت،پێویستە ساتەوەختی بەخەبەرهاتنەوە و وروژاندنی پرسیارە گەورەكان بێت.\nبۆچی گەیشتینە ئێرە؟ چۆن دەتوانین بە دەستباری یەكتریی ئەم قەیرانە تێپەڕێنین؟\nفەیلەسوفی مەزنی رۆشنگەریی، ئیمانوئیل كانت لە تێزەكەیدا بەناوی ئاشتی هەمیشەیی، ئاماژە بۆ ئەوە دەكات،بۆئەوەی مرۆڤایەتی هەست بە زەرورەتی ئاشتییەكی هەمیشەیی بكات پێویستی بەوەیە كۆستی بكەوێت، لەدیدی ئەودا كۆست كەوتنی مرۆڤایەتی خاڵی وەرچەرخانە بۆ هۆشیاریەكی جیهانی كە ناچاریان دەكات یەكتری قبوڵ بكەن و پێكەوە بژین.\nبەڵام ئایا كۆرۆنا ڤایرۆس دهەر بە ڕاستی مرۆڤایەتی عاقڵ کردووە؟\nبەداخەوە ئەوەی تا ئێستا دەبینرێت هەرلایەك، هەر هێز و دەوڵەت و ئایدۆلۆژیایەك بە ئاراستەی خۆیدا دەیشكێنێتەوە. هەموو لایەك لە هەوڵی ئەوەدان تەنانەت لە سەر كۆرۆنا ڤایرۆسیش وەبەرهێنانی ئایدۆلۆژی خۆیان بكەن.\nلەوەتەی پەتای كۆرۆنا جیهانی گرتۆتەوە، دیندارەكان وەك عەزابی خوا یی و سەربازی خوا و سزای خوایی سەیری دەكەن و دەستەوسانی جیهانیش لە بەرامبەریدا وەك دەسەوسانیی مرۆڤ بەرامبەر دەسەڵاتی خواو سەربازەكانی نیشان دەدەن.\nلە دیدی ئەواندا كۆرونا ڤایرۆس زەمەنی تێكشكانی ئیلحاد و سیكولاریسم و گەڕانەوەیە بۆ ئاین و پشتبەستنە بە خودا و سەردەمی راماڵینی كوفر و ئیلحادە.\nسیكولارەكان بانگەشەی ئەوە دەكەن كە كۆرۆنا ڤایرۆس سەلماندی تەنها زانست لە توانایدایە مرۆڤایەتی چارەسەر بكات و سەردەمی پاشەكشەی ئاین و بیركردنەوەی ئاینە لە بەرامبەر زانستدا.\nچوونكە تەنها زانست دەتوانێت روبەڕوی ڤایرۆسێكی كوشندەی وەك كۆرونا ببێتەوە لەیدی ئەوانەوە زەمەنی كۆرۆنا زەمەنی كۆتایی ئاینە و ئیتر تەنها زانست ئەتوانێت قسەبكات و كاتی ئەوەیە كەسانی ئاینیی بێدەنگ بكرێن.\nلەدیدی چەپەكاندا كۆرۆنا ڤایرۆس، سەردەمی كەوتنی سەرمایەداری و هەڵماڵینی عەیب و عارەكانێتی و سەركەوتنی وڵاتی چین بەسەر ڤایرۆسەكەدا بەسەركەوتنی حوكمڕانی چەپ لە بەڕێوەبردنی دەوڵەت و كۆمەڵگا دەبینن.\nلەوەتەی پەتای كۆرۆنا جیهانی گرتۆتەوە، دیندارەكان وەك عەزابی خوا یی و سەربازی خوا و سزای خوایی سەیری دەكەن و دەستەوسانی جیهانیش لە بەرامبەریدا وەك دەسەوسانیی مرۆڤ بەرامبەر دەسەڵاتی خواو سەربازەكانی نیشان دەدەن. سیكولارەكانیش بانگەشەی ئەوە دەكەن كە كۆرۆنا ڤایرۆس سەلماندی تەنها زانست لە توانایدایە مرۆڤایەتی چارەسەر بكات و سەردەمی پاشەكشەی ئاین و بیركردنەوەی ئاینە لە بەرامبەر زانستدا.\nلەدیدی لیبراڵەكانەوە كۆرۆنا ڤایرۆس، پشكنینی سیستمی جیهانینییە لە هەموو ڕویەك و لە هەموو لایەنێكەوە، دوای تاقیكردنەوەی سیستمی تەندروستی وڵاتان سیستمی سیاسی و ئابوریشیان تاقیدەكاتەوە.دەوڵەتان بەهۆیەوە كەموكوڕییەكانی خۆیان دەزانن.\nكاتێك هەموو ئەمانە دەبینم تێدەگەم كە مرۆڤایەتی هێشتا زۆری ماوە فێری ببێت.\nلەوانەیە مرۆڤایەتی پێویستی بە كۆستێكی لەمە گەورەتر بێت بۆ ئەوەی لەیەكتری نزیك ببنەوە و وەك خێزانێك باوەش بكەن بەیەكدا و لەبری ئایدۆلۆژییە بچوكەكان لە دەوری مرۆڤ سەنتەریی كۆببنەوە.


ئەوڕۆژانەی قەت لەبیرناچنەوە (بەشی ٣٩) له نووسینی : خدر پاکدامه‌ن – سه‌رده‌شت\n« ئەوڕۆژانەی قەت لەبیرناچنەوە (بەشی ٣٨) له نووسینی : خدر پاکدامه‌ن\nنهێنیەکانی پشت کامێڕا! بەشی پێنجەم! له نووسینی : محه‌ممه‌د بایزیدی »\nئەوڕۆژانەی قەت لەبیرناچنەوە (بەشی ٣٩) له نووسینی : خدر پاکدامه‌ن\nهەموو تیمەکان لە جێی دیاریکراوی خۆیان ئامادەن و چاوەڕوانی فەرماندەری عەمەلیات دەکەن تا کاتی هێرش بۆ سەر شوێنە دەستنیشانکراوەکانی دووژمن ڕابگەیەنێ. بۆ دوایین جار و دڵنیابوون لە وەزعی تیمەکان، فەرماندەری هێز قسە لە گەڵ بەرپرسانی تیمەکان دەکات. چونکی زۆرجار هەڵکەوتووە پەلەکردنی تیمێک یان نەفەرێک بۆتە هۆی تێکدانی گەڵاڵەیەکی عەمەلیاتی. سەرئەنجام بە ڕەمزی “قاسملوو ڕێگات درێژەی هەیە” لە سێ قۆڵەوە هێرش بۆ سەر هەردوو مۆڵگەی گوندی دۆڵەتوو دەستی پێکرد.\nهێرشک کە دووژمنی تووشی سەرسووڕمان و داماویی کرد. دەنگی تەقە لە نێو گوند و گردی بزنەشەلان دڵی دووژمنی خستە لەرزینەوە. هێزی دووژمن وەها سەریان لێ شێوا کە لە پایەگای گردی بزنەشەلان نەک فریای بەرگری نەکەوتن بەڵکوو زۆر بەزەحمەت فریای هەڵاتن کەوتن. بەم جۆرە لە ماوەی چەند ەقیقەدا شێرە کوڕانی دێموکرات دەستیان گرت بە سەر ئەو پایەگایەدا و دوای هێنانی چەند پارچە چەکی بەجێماوی نێو مۆڵگەکە کە ئیمکانی ڕاگواستنیان هەبوو، ئاگریان لە مۆڵگەکە بەردا کە بڵێسەی ئاگری ئەم پایەگایە دەورووبەری ڕووناک کردبوەوە و چەکچۆڵێکی زۆر کە ئیمکانی ڕاگواستنی نەبوو لە ئاگردا دەتەقینەوە. بەکرێگیراوانی ئەم پایەگایە هەموویان هەڵاتبوون و خۆیان حاشار دابوو. دوای گیرانی پایەگای بزنە شەلان ئەو تیمە لە پێشمەرگەکان بەرەو نێو گوند هاتنە خوارێ.\nهێرش لە سەر مۆڵگەی نێو ماڵان هەر بەردەوام بوو، پایەگای نێوماڵان لە خانوویەکی زۆر قایمدا بوو، بۆیە گیرانی زۆر سەخت و دژوار بوو. بەڵام تادەهات هێرش لە لایەن هەردوو تیمەوە بۆ سەر پایەگا هەر درێژی بوو. لە نێو گوند لە گەڵ تیمەکەی کاک خدر میراوەی یەکمان گرتەوە. هەردوو تیم بە بەرزکردنەوەی درووشمی “قاسملوو، قاسملوو ڕێگەت درێژی هەیە” بەرەو مۆڵگەی دوژمن لە پێشڕەویدا بوون. کاتێک ئێمە شووعارمان دەدا “قاسملوو، قاسملوو ڕێگەت درێژەی هەیە” ئەو مۆڵگەیە لە لایەن پێشمەرگە قارەمانەکانی گەلەوە بە ئاڕپیجی ئاوری تێبەردرا، بە هۆی ئاگرتێبەردانییەوە موهیمات و چەک وچۆڵی نێو پایگا دەتەقینەوە. تیمی پێشڕەوی پێشمەرگەکان هەڵۆئاسا بەرەوە پایگا هەڵمەتیان دەبرد. چەند کەسێک لەنێو پایەگاوە بەرەو لای ئێمە تەقەیان دەکرد، تیمەکانی هێرش خۆیان گەیاندە چەند میتریی پایەگا. لە کاتی هێرش بۆ سەر پایەگاکە، کاک کەریم کۆدەڵەی، پێشمەرگەی ئازا و تێکۆشەری ڕۆژە سەختەکانی خەبات، بە گوللەی هێزی دووژمن بریندار بوو. بە برینداربوونی کاک کەریم کەمێک بۆ دواوە کشاینەوە، کەریم لە لایەن کادری دەرمانییەوە چارەسەری سەرەتایی بۆ کرا.\nشەڕ هەر بەردەوام بوو، تا دەهات ئاگری پایەگا زیادی دەکرد، تەقینەوەی مووهیمات پێشی هێرشی تیمەکانی گرتبوو و پێشڕەوی ئاستەم بوو. چەند کەسێک لە هێزی دژیگەلی بەرگرییان لە گیرانی پایەگاکە دەکرد. دوای ئەوەی دەرکەوت کە تازە بەهۆی تەقینەوە پەیتاپەیتاکانی نێو پایەگاکە پێشڕەوی سەخت و دژوار بووە و لەوانەیە زیان بەر پێشمەرگەکان بکەوی، دەستووری پاشەکشە درا و بەرەو نێو گوند پاشەکشەمان کرد.\nبا شتی خۆش ون نەبێ: لە کاتی هێرش بۆ سەر پایەگاکەدا کە ئێمە هێرش مان دەکرد و درووشممان دەدا “قاسملوو، قاسملوو ڕێگەت درێژەی هەیە”، ژنێکی ئەو گوندە وێڕای ئێمە بە خۆشحاڵییەوە شووعاری دەدا و دەیگووت ” درێژی هەیە، درێژی هەیە”!!. برایم لاو کە پیاوێکی قسە خۆشی گووند بوو، بە هێواشی بە ژنەی دەگووت؛ ژنەتیوە! لەبەر بەیانیش بێت کورتی بکەرەوە.جێوی خۆشی پێ دا وپێ دەڵێ کورتی کەوە لە بەیانی هەی وات لێ دەکەم .\nمەبەستی ئەوە بوو بەیانی پاستار تۆڵە ماڵێ دەکەنەوە .\nبەم جۆرە عەمەلیات کۆتای هات و هەموومان بەیەکەوە بەرەو مەسیری دیاری کراوی خۆمان درێژەمان بە جەولەکەمان دا. هێزی دووژمن لە مۆڵگەکانی دەورووبەر ڕا شوێنی گەڕانەوی ئێمەی تۆپباران دەکرد.\nلەو عەمەلیاتەدا کۆمەڵێک لە هێزەکانی دووژمن کوژران و بریندار بوون کە بە هۆی تایکی شەو و ئەو دۆخە تایبەتەی کە بەسەر پایگاکاندا هاتن نەتوانرا شناساییی بکرێن. هەردوو پایەگا بەتەواوی سووتێندران چەند پارچە چەکێکیش کەوتە دەستی هێزی پێشمەرگە و ئێمەش بەدانی بریندارێک گەڕاینەوە.\nلەو عەمەلیاتەدا دوو خاڵی لاواز بەرچاو دەکەوتن کە پێویستە لەبیر نەکرێن؛ یەکیان دیاکریکردنی کاتەکە بوو کە شەو بوو و دەرکەوت کە هێرشکردنە سەر پایگا لە سەودا کارێکی دژوارە. بە تاریکایی شەو گیرانی پایەگا زۆر سەختە. چوونکی تۆ هیچ نابینی و هێزی دووژمن دەتوانێ بەئاسانی خۆی حاشار بدەن. بەڵام ئەگەر ڕۆژ بایە ڕەنگە ئەوانەی لە پایەگاکە هەڵدەهاتن دەبینران کە یان دەکوژران یان بەدیل دەگیران. دووهەم؛ کەمیی کوللە ئارپیجی بوو. ئێمە لە نیو گووند هەر زوو گوللە ئاربیجیمان لێ بڕان. بوونی ئارپیچی وەک چەکی کاریگەر بۆ گرتنی شوێنە گرینگەکانی دووژمن بەکار دەهات و کەڵکی لێ وەردەگیران.\nدوای دەرچوونی ئێمە لە گوندی دۆڵەتوو، دووژمن بە هێزێکی زۆرەوە دەگەنە نێو گوند و هەرچی دەستیان دەکەوێ، بەلێدان هیلاکی دەکەن. بەڵام زۆربەی جەوانەکانی گوند هەر شەو گوندەکە چۆڵ دەکەن، چونکە دەیانزانی چی ڕوو دەدات. ئێستاش خەڵکی ئەم گوندە دەگێڕنەوە کە ئەو شەوە چەندە لە لایەن هێزە بەکرێگیراوەکانی رێژیمەوە ئەزیەت و ئازار دراون. دیارە لەو کاتەدا کە تازە کاک دوکتور قاسملوو شەهید ببوو، بەڕێوەبردنی چالاکییەکی لەم جۆرە کاریگەری خۆی هەبوو. چوونکی دوژمن پێی وابوو بە شەهیدکردنی دوکتور قاسملوو تازە حیزبی دێموکرات بەرگە ناگرێ و تەوا دەبێ. بەڵام بەڕێوەبردنی ئەو عەمەلیاتە و چەندین عەمەلیاتی دیکەی هێزە جیاجیاکانی حیزب لە ناوچەکانی کوردستان، ورەی خەڵک و پێشمەرگەی بەرز کردەوە، سەلماندی کە دوای شەهیدکردنی قاسملووی رێبەریشمان گەلی کورد بۆ بە دەستهێنای مافەکانی خۆی دەست لە خەبات هەڵناگرێ و خەباتی خۆی ئیدامە دەدات.\nلەکۆتای داجێی خۆیەتی سڵاوێکی گەرم بنێرین بۆ هەموو ئەو فەرماندە و پێشمەرگانەی کە بەشداریی ئەوە عەمەلیاتە بوون.\nسڵاو بۆ گیانی تەواوی شەهیدانی کورد و کوردستان.\nوێنەکان وێنەی یەکەم گوندی دۆڵە توو .\nوێنەی دووهەم دووئاوی دۆڵە توو کە دەکەوێتە خوار ماڵان .


📊 ئاماری کار و چالاکییەکانی رێکخراوی کوردیپێدیا بۆ ساڵی 2013 ئامار و ڕاپەرسی\n📅 کاتوو تۆمارکەردەی Jan 1 2014 2:24PM\n👁 ئی بابەتە 22,749 جارێ وینیان\nساڵی 2013 ساڵێکی پڕچالاکی بوو بۆ کوردیپیدیا، ئەم خ [ زیاتەر... 👁] ✖ ✖ 1 0 ✔ 97% ✍ هـ.ب. 1-1-2014 14:24:42\n📊 ئاماری کار و چالاکییەکانی رێکخراوی کوردیپێدیا بۆ ساڵی 2014 ئامار و ڕاپەرسی\n📅 کاتوو تۆمارکەردەی Jan 1 2015 3:20PM\n👁 ئی بابەتە 22,389 جارێ وینیان\n... [ زیاتەر... 👁] ✖ ✖ 2 0 ✔ 78% ✍ هـ.ب. 1-1-2015 15:20:23\n📊 ئاماری کار و چالاکییەکانی رێکخراوی کوردیپێدیا بۆ ساڵی 2015 ئامار و ڕاپەرسی\n📅 کاتوو تۆمارکەردەی Jan 1 2016 5:21PM\n👁 ئی بابەتە 18,605 جارێ وینیان\n... [ زیاتەر... 👁] ✖ ✖ 2 1 ✔ 76% ✍ هـ.ب. 1-1-2016 17:21:07\n📊 ئاماری کار و چالاکییەکانی رێکخراوی کوردیپێدیا بۆ ساڵی 2016 ئامار و ڕاپەرسی\n📅 کاتوو تۆمارکەردەی Jan 1 2017 7:19PM\n👁 ئی بابەتە 17,358 جارێ وینیان\nرێکخراوی کوردیپێدیا 01-01-2017 [ زیاتەر... 👁] ✖ ✖ 2 1 ✔ 93% ✍ هـ.ب. 1-1-2017 19:19:29\n📅 کاتوو تۆمارکەردەی May 11 2017 1:25PM\n👁 ئی بابەتە 27,167 جارێ وینیان\nپڕۆژەی کوردیپێدیا بەهیوایە لە پاشەڕۆژدا خزمەتەکانی [ زیاتەر... 👁] ✖ ✖ 0 0 ✔ 99% ✍ هـ.ب. 11-5-2017 13:25:34\n📝 پرسەنامەی رێکخراوی کوردیپێدیا بۆ بنەماڵەی نەوشیروان مستەفا و بزوتنەوەی گۆڕان بەڵگەنامێ\n📅 کاتوو تۆمارکەردەی May 26 2017 11:03PM\n👁 ئی بابەتە 14,348 جارێ وینیان\nرێکخراوی کوردیپێدیا بەناوی سەرجەم ئەندامانیەوە پرس [ زیاتەر... 👁] ✖ ✖ 1 0 ✔ 96% ✍ م.ب. 26-5-2017 23:03:28\n📝 پرسەنامەی رێکخراوی کوردیپێدیا بۆ کۆچی دواییی مام جەلال بەڵگەنامێ\n📅 کاتوو تۆمارکەردەی Oct 3 2017 6:36PM\n👁 ئی بابەتە 9,916 جارێ وینیان\nپرسەنامەی رێکخراوی کوردیپێدیا بۆ کۆچی دواییی مام ج [ زیاتەر... 👁] ✖ ✖ 0 0 ✔ 99% ✍ هـ.ب. 3-10-2017 18:36:45\n📖 چۆن تاکەکانی نەتەوەیەک والێبکەین کە شانازی بە کوردیپێدیاوە بکەن؟ کورتەباس\n📅 کاتوو تۆمارکەردەی Jun 5 2015 1:11PM\n👁 ئی بابەتە 14,961 جارێ وینیان\n1. دروستکردنی هەژمار دەبێت وەک SlidShare.net یان c [ زیاتەر... 👁] ✖ ✖ 0 0 ✔ 88% ✍ هـ.ب. 5-6-2015 13:11:21\n🔣 چۆن فایلەکانت باردەکەیتە سەر تۆڕی ئینتەرنێت لەڕێگەی ماڵپەڕی کوردیپێدیاوە؟ ئەوێتەرێ\n👫 نامێ تۆمارکەری رەوەز جەلال ئەمین\n📅 کاتوو تۆمارکەردەی Dec 20 2015 9:40AM\n👁 ئی بابەتە 9,161 جارێ وینیان\nچۆن فایلەکانت باردەکەیتە سەر تۆڕی ئینتەرنێت لەڕێگە [ زیاتەر... 👁] ✖ ✖ 0 0 ✔ 80% ✍ ر.ج.ئـ. 20-12-2015 9:40:58\n📕 چۆنێتیی بەکارهێنانی کوردیپێدیا پەڕتووکیانە\n📅 کاتوو تۆمارکەردەی Mar 29 2017 5:13PM\n👁 ئی بابەتە 59,643 جارێ وینیان\nبەهۆی ئەم دۆکومێنتەوە، کوردیپێدیا بەباشترین شێوە ب [ زیاتەر... 👁] 📕 ✖ 4 2 ✔ 99% ✍ هـ.ب. 29-3-2017 17:13:05\n📊 ئامار بابەتەکێ 382,509\nپەڕتووکێ PDFێ 11,901\nفایلەی پێوەنیدارە 50,178\n🗄 سەرچەمەکێ 16,087


كه‌مپینی جیهانی بۆ هه‌ڵوه‌شانه‌وه‌ى یاسای باری كه‌سێتی له كوردستانی عێراق – Denegkan\nكه‌مپینی جیهانی بۆ هه‌ڵوه‌شانه‌وه‌ى یاسای باری كه‌سێتی له كوردستانی عێراق\nbydengekan\tJanuary 6, 2009\tژنان\nسه‌ره‌ڕای ناڕه‌زایه‌تى و ئیعترازاتی فراوان له‌لایه‌ن ئاكتڤیسته‌كانی بزوتنه‌وه‌ى ژنان و ئازادی خوازان و سكۆلاره‌كانه‌وه، په‌رله‌مانی كوردستان دوای چه‌ند كۆبوونه‌وه له مانگى تشرینی یه‌كه‌م و دووه‌می ساڵی 2008 دا یاسای باری كه‌سێتی هه‌مواركراوی په‌سه‌ند كرد. یاسای باری كه‌سێتی په‌سه‌نكراو به‌شێوه‌یه‌كى بێ په‌رده و ئاشكرا كۆیله‌یتی و ژێرده‌سته‌یى ژنان جێَگیر ده‌كات له كۆمه‌ڵگادا و هه‌ڵاواردنی جنسی له‌دژی ژنان( ئه‌پارتاید) له گشت بواره‌كاندا به‌رجه‌سته ده‌كات. یاسای ناو براو حه‌ق ده‌دات به‌پیاو زیاتر له‌یه‌ك ژن بهێنێت و سه‌رپه‌رشتیار( وه‌لی ئه‌مر) به‌سه‌ر ژناندا داده‌سه‌پێنێ، ژێر چه‌پۆكه‌یى ژنان به‌پێى گرێبه‌سته‌كانی كڕین و فرۆشتن له زه‌واج دا له جیابوونه‌وه(ته‌لاق) له میراتی دا به‌رجه‌سته‌ده‌كات، ئه‌و یاسانه‌ی هه‌ڵاواردنى جنسی كه سه‌رچاوه‌كه‌ی شه‌ریعه‌ى ئیسلامىیه به‌سه‌ر ژنان دا دەسەپێنی. ئه‌م یاسا زاڵمانه‌یه كه هێزو حزبه قه‌ومى و ئیسلامی و عه‌شایه‌ریه‌كانى باڵاده‌ست به‌سه‌ر په‌رله‌مانى كوردستاندا په‌سه‌ندیان كرد خۆى زیادڕە‌ویه‌كی بێ په‌رده‌و ئاشكرایه له دژی مافه‌كان و ئیسانیه‌تى ژناندا. كارنامه‌ى ئه‌م هێزانه پڕه له پێشێل كارى ئاشكرا له دژی ژنان و به‌رجه‌سته‌كردنه‌وه‌ى به‌ها ئاینی و عه‌شایریه‌كان و تاوانه‌كانى" كوشتنى ناموسیى" به‌درێژایى 17 ساڵى ڕابردوو. هێزه ئینساندۆست و ئازادیخواز و یه‌كسانیخواز و سكۆلار و موته‌مه‌دینه‌كانی كردستان و جیهان له توانایاندایه ئه‌م یاسا دژی ژنانه‌یه هه‌ڵبووه‌شێننه‌وه.\nئێمه ئیمزا كردووانی ئه‌م به‌ڵَگه‌نامه‌یه هه‌ڵده‌سین به به‌رپا كردنی كه‌مپینێكى جیهانی له پێناو:\n1_ هه‌ڵوه‌شانه‌وه‌ى یه‌كجاره‌كی یاسای باری كه‌سێتى هه‌مواركراو و په‌سه‌ندكراوى په‌رله‌مانی كوردستان.\n2_ ڕاوه‌ستان و ڕووبه‌ڕووبوونه‌وه دژبە هه‌ر شكڵێَكی كۆیله‌یه‌تى ژنان و هه‌ڵاواردن له سه‌ر بنچینه‌ی ره‌گه‌ز(جه‌نده‌ر).\n3- قه‌ده‌غه‌كردنی به‌كارهێنانی شه‌ریعه‌ى ئیسلامی و دین له ژیانی گشتى و خێزانی دا، جیاكردنه‌وه‌ى دین له ده‌وڵە‌ت به ته‌واوی.\n4_ خستنه‌ڕووى ئه‌ڵته‌رناتیڤێَكی سكۆلار بۆ یاسای بارى كه‌سێتی كه پشت به‌ستوو بیێت به یه‌كسانى هه‌مه‌لایه‌نه‌ى ژن و پیاو باڵا ترین ستاندارده ئینسانی و یه‌كسانه‌كان،وه به‌شێوه‌یه‌كی تایبه‌تیش قه‌ده‌غه‌كردنى:\nا_ فره‌ژنى به‌گشتى وبه‌ته‌واوى.\nب_ كڕین و فرۆشتن و دانانی شیربایی و ماره‌یى و مه‌رجی تر بۆ ئیزدواج.\nت_به‌كارهێنانی هه‌ر زوڵم و زۆرێک له‌لایه‌ن هه‌ر كه‌س و لایه‌نیێكه‌وه له به‌رانبه‌ر ژنان له مه‌سه‌له‌ی هەڵبژاردنى شه‌ریكى ژیان و هاوسه‌رگیری له ژیانی هاوبه‌شدا.\nس_ دانانی هه‌ر كۆت به‌ندێك له‌سه‌ر ژنان له جیابوونه‌وه و ته‌ڵاق داندا.\nبانگه‌وازى هه‌موو تێَكۆشه‌رانی بوارى یه‌كسانی ژن پیاو و ئازادیخوازان و موته‌مه‌دین وسكویلاره‌كان ده‌كه‌ین چ تاك یان ڕێكخراو ، له ئاستی كوردستان و عێراق و جیهان دا، بۆ ئیمزا كردن و به‌ده‌سته‌وه گرتنی ئه‌م كه‌مپینه و پشتیوانه لێ كردن و ته‌رویجدانی.\nسه‌رگوڵ ئه‌حمه‌د هه‌ڵسوراوی ژنان و به‌رپرسی که‌مپین .\nخه‌یاڵ ابراهیم هه‌ڵسورای ژنان و پێشکه‌ش که‌ری به‌رنامه‌ی عه‌ره‌بی سکیۆلار تیڤی به‌رپرسی رێکخراوی ڕزگاری ژنان له عێراق\nمریه‌م جه‌میل ئه‌ندامی لیژنه‌ی باڵای رێکخراوی رزگاری ژنان له عیراق .\nمینا ئه‌حه‌دی به‌رپرسی رێکخراوی موسڵمانانی پێشوو له ئه‌ڵمانیا و مه‌سولی که‌مپینی جیهانی دژی ئیعدام .\nمریه‌م نومازی به‌رپرسی رێکخراوی موسڵمانانی پێشوو له به‌ریتانیا و که‌سایه‌تی سکۆلاریستی ناسراو .\nسه‌میر نوری به‌رێوه‌به‌ری سکیولار تیڤی .\nکاروان نه‌جمه‌دین هه‌ڵسوراوی عه‌لمانی و یه‌کسانیخواز سه‌رنوسه‌ری بڵاو کراوه‌ی ( به‌ره‌وسۆشیالیزم) – کوردستانی عێراق.\nڕێبین فارو هه‌لسوراوی عه‌لمانی و یه‌کسانیخواز له کوردستان و به‌ریوه‌به‌ری نوسین له بلاو کراوه‌ی ( به‌ره‌و سۆشیالیزم).\nعسام شوکری به‌رپرسی رێکخراوی عه‌لمانی ومافه مه‌ده‌نیه‌کان له عێراق .\nنور جه‌باری هه‌ڵسوراوی رێکخراوی موسلامانانی پێشوو له ئه‌ڵمانیا.\nباتی دی بونیتاس به‌ریوه‌به‌ری ته‌له‌فزیۆنی ئوردوگای سێ یه‌م به زمانی ئینگلیزی له که‌نال جه‌دید .\nسوهێله شه‌ریفی هه‌لسوراوی ژنان له رێکخراوی (مافه یه‌کسانه‌کان هه‌ر ئێستا ) .\nتارق فتاح هه‌لسواروی عه‌لمانی و دانه‌ر _که‌نه‌دا.\nسارا مه‌حه‌مه‌د به‌رپرسی رێکخراوی( هه‌رگیز پێلا و فادیمه له بیر مه‌که‌ن).\nحه‌کیم حه‌سه‌ن فنجان سکرتێری( شورای کرێکارانی خزمه‌تگوزاری له نه‌خۆشخانه‌کانی ناێریه – عێراق\nعه‌بدول گولپه‌ریان ئه‌ندامی ناوه‌ندی رێکخراوی یه‌که‌م منداڵان.\nبابه‌ک یه‌زدی به‌رێوه‌به‌ری ته‌نفیزی رێکخراوی خاوه‌ران _ رێکخراوێکی به‌رگریه له زیندانیانی سیاسی له ئێراندا.\nهارتمۆت کراوس که‌سایه‌تی مارکسی ، نوسه‌ر ، سه‌رنوسه‌ری رۆژنامه‌ی هنتر گراوند ، ئۆسنبرۆک ، ئه‌لمانیا .\nنازه‌نین برومند به‌رپرسی رێکخراوی هاتون له بیر مه‌که‌ن\nجنێفر فاسۆلو هه‌ڵسوراوی مافه‌کانی ژنان ، نیویۆرک ، وولاته یه‌کگرتوه‌کانی ئه‌مه‌ریکا\nبۆ زانیاری زیاتر په‌یوه‌ندی بكه‌ن به ژماره ته‌له‌فۆنی: 001647215321\nبۆ ئیمزا كردن كرته له سه ر ئیره بكه\nPrevious ئه‌زموونی بێماڵیی و شیعرییه‌تی به‌رهه‌ڵستکاریی\nNext ساڵی تازه…ساڵی نه‌مانی بشار اسد .. احمد نجاد حزب الله .. حماس


مێھرداد چەمەنی - ویکیپیدیا، ئینسایکڵۆپیدیای ئازاد\nڕێکخراوەی چریکەکانی فەداییی گەلی ئێران\nمێھرداد چەمەنی (١٩٥٨ لە کرن - ١٩٨٢ لە کرماشان)، چالاکوانێکی سیاسی و خوێندکاری مارکسیستی زانستگای ڕازیی کرماشان بوو کە لە ساڵی ١٩٨٢ لە بەندیخانەی کرماشاندا لە ژێری ئەشکەنجە کوژراو.\nمێھرداد چەمەنی لە ساڵی ١٩٥٨دا لە شاری کرن سەر بە پارێزگەی کرماشان لە ڕۆژھەڵاتی کوردستاندا لە بنەماڵەیەکی یارسان دایک بوو. بەدوای تەواوکردنی وانەخوێندنەکەی چوو بۆ زانستگای ڕازیی کرماشان و لە ڕشتەی بییۆلۆژی وانەی خۆێند. چەمەنی لە ساڵی ١٩٧٨ بوو بە ئەندامی ڕێکخراوەی چریکەکانی فیداییی گەلی ئێران و وەکوو ئەندامی ئەم ڕێکخراوە لە ڕێکخستنی خەباتەکانی خوێندکارانی زانستگای ڕازیی کرماشان ڕۆلی ھەرەگرینگێکی بوو.\nمێھرداد چەمەنی بە دوای دابەشبوونی ئەم ڕێکخراوە بە دوو لقی کەمینە (ئەقەللییەت) و زۆرینە (ئەکسەرییەت) چالاکییەکانی لەگەڵ لقی کەمینە بەردەوام کرد و بوو بە نوێنەری کۆڕی خوێندکارانی پێشەنگی زانکۆی زانستەکانی بنەماییی کرماشان و ھەروەھا بەدوای شۆڕشی چاندیی ئێران و پشۆدانی زانکۆکانی ئێران، بوو بە بەرپرسی بەشێک لە ڕێکخراوەی فیداییەکانی کەمینە لە پارێزگەی کرماشان. چەمەنی بۆ قوتەبییەکان، موعەللیمەکان، خوێندکاران و کرێکاران کلاسەکان و دەورەکانی فێرکاری بەڕێوە دەبرد و ھەوڵ دەدات تا ڕێکخستنی چریکەکانی فیدایی لە کرماشان زیندوو بکاتەوە.\nمێھرداد چەمەنی لە ساڵی ١٩٨٠دا لە کونگرەی ڕێکخراوەی فیداییەکانی گەل (کەمینە) بەشدار بوو. بەدوای ماوەیەک دەرچوون و ژیانی بەھێنی لە ڕۆژی ٢٣ی ئاداری ١٩٨٠ لە ماڵی خۆی لە شاری کرماشاندا دەستبەسەر کرا و لە پایگەی ناوەندیی سپای پاسدارانی شوڕشی ئیسلامیی ئێران لە شاری کرماشان لە ژێری ئەشکەنجەدا کوژراو. جەستەی مێھرداد چەمەنی لە ڕۆژی ٢٦ی ئاداری ١٩٨٠ لە ڕێوڕەسمێکی گەورە لە قۆڕستانی شاری کرن بە ئاخ سپێردراو.\nوەرگیراو لە «https://ckb.wikipedia.org/w/index.php?title=مێھرداد_چەمەنی&oldid=677713»\nئەم پەڕەیە دواجار لە ١٢:٥٩ی ٢٤ی نیسانی ٢٠٢٠ نوێ کراوەتەوە.